
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1032 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εφαρμογή του Γεωργοπεριβαλλοντικού Μέτρου 3.17 
«Προστασία της λίμνης Δοϊράνης» του Εγγράφου 
Προγραμματισμού Αγροτικής Ανάπτυξης (ΕΠΑΑ) 

2000-2006. 1 

Μεταβίβαση αρμοδιοτήτων και εξουσίας υπογραφής 
«ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στο Γ ενικό Διευθυ¬ 
ντή Περιφέρειας, στον Προϊστάμενο της Δ/νσης 
Αστικής Κατάστασης και στους Προϊσταμένους 


των Τμημάτων αυτής. 2 

ΑΠΟΦΑΣΕΙ Σ 

Αριθμ. 282435/661 (1) 


Εφαρμογή του Γεωργοπεριβαλλοντικού Μέτρου 3.17 
«Προστασία της λίμνης Δοϊράνης» του Εγγράφου 
Προγραμματισμού Αγροτικής Ανάπτυξης (ΕΠΑΑ) 
2000-2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των παρ. 1, 2 και 3 του άρθρου 1 του ν. 1338/1983 
«Εφαρμογή του κοινοτικού δικαίου» (ΦΕΚ 34 Α'), όπως 
τροποποιήθηκε με το άρθρο 6 του ν. 1440/1984 «Συμ¬ 
μετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επεν¬ 
δύσεων, στο Κεφάλαιο της Ευρωπαϊκής Κοινότητος Άν- 
θρακος και Χάλυβος και του Οργανισμού Εφοδιασμού 
ΕΥΡΑΤΟΜ» (ΦΕΚ 70 Α') και του άρθρου 3 του αυτού ως 
άνω νόμου, όπως αντικαταστάθηκε με το άρθρο 65 του 
ν. 1892/1990 “Για τον εκσυγχρονισμό και την ανάπτυξη 
και άλλες διατάξεις” (ΦΕΚ 101 Α'). 

β) Του ν.δ. 131/1974 «Περί παροχής οικονομικών ενι¬ 
σχύσεων εις την γεωργικήν, κτηνοτροφικήν, δασικήν 
και αλιευτικήν παραγωγήν» (ΦΕΚ 320 Α'), όπως τροπο¬ 
ποιήθηκε και συμπληρώθηκε με τον ν. 1409/1983 (ΦΕΚ 
199 Α') και τον ν. 2512/1997 (ΦΕΚ 138 Α'). 


31 Ιουλίου 2006 

γ) Της παρ. 10 του άρθρου 39 του ν. 2065/1992 “Ανα¬ 
μόρφωση της άμεσης φορολογίας και άλλες διατάξεις” 
(ΦΕΚ 113 Α'). 

δ) Της παρ. 1 του άρθρου 29 του ν. 3147/2003 «Ρύθμιση 
θεμάτων αγροτικής γης, επίλυση ζητημάτων αποκα- 
τασταθέντων και αποκαθισταμένων κτηνοτροφών και 
άλλες διατάξεις» (ΦΕΚ 135 Α'). 

ε) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98 Α'). 

2. Τον Κανονισμό (ΕΚ) αριθ. 1257/1999 του Συμβουλίου 
«Για τη στήριξη της αγροτικής ανάπτυξης από το Ευρω¬ 
παϊκό Γεωργικό Ταμείο Προσανατολισμού και Εγγυήσε¬ 
ων (Ε.Γ.Τ.Π.Ε.) και για την τροποποίηση και κατάργηση 
ορισμένων κανονισμών» (Ε.Ε. Ε 160), όπως τροποποιή¬ 
θηκε και ισχύει. 

3. Τον Καν. (ΕΚ) 817/2004 της Επιτροπής «Σχετικά με 
τους λεπτομερείς κανόνες εφαρμογής του κανονισμού 
(ΕΚ) αριθ. 1257/1999 του Συμβουλίου για τη στήριξη της 
αγροτικής ανάπτυξης από το Ευρωπαϊκό Γεωργικό Τα¬ 
μείο Προσανατολισμού και Εγγυήσεων» (Ε.Ε. Ε153), όπως 
τροποποιήθηκε και ισχύει. 

4. Τον Καν. (ΕΚ) 1782/2003 της Επιτροπής «Για τη θέ¬ 
σπιση κοινών κανόνων για τα καθεστώτα άμεσης στή¬ 
ριξης στα πλαίσια της κοινής γεωργικής πολιτικής και 
για τη θέσπιση ορισμένων καθεστώτων στήριξης για 
τους γεωργούς και για την τροποποίηση των κανονι¬ 
σμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 
1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) 
αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, 
(ΕΟΚ) αριθ. 2358/71 και (ΕΚ) αριθ. 2529/2001» (Ε.Ε. Ε 270), 
όπως τροποποιήθηκε και ισχύει. 

5. Τον Καν. (ΕΚ) 796/2004 της Επιτροπής «Σχετικά με 
τη θέσπιση λεπτομερών κανόνων για την εφαρμογή της 
πολλαπλής συμμόρφωσης, της διαφοροποίησης και του 
ολοκληρωμένου συστήματος διαχείρισης και ελέγχου 
που προβλέπονται στον κανονισμό (ΕΚ) αριθ. 1782/2003 
του Συμβουλίου για τη θέσπιση κοινών κανόνων για τα 
καθεστώτα άμεσης στήριξης στα πλαίσια της κοινής 
γεωργικής πολιτικής και για τη θέσπιση ορισμένων κα¬ 
θεστώτων στήριξης για τους γεωργούς» (Ε.Ε. Ε 141). 

6. Την υπ’ αριθμ. 0(2000)2733/27.9.2000 απόφαση της 
Ευρωπαϊκής Επιτροπής «περί εγκρίσεως του εγγράφου 

προγραμματισμού Αγροτικής Ανάπτυξης (Ε.Π.Α.Α.) για 
την Ελλάδα, το οποίο καλύπτει την περίοδο προγραμ¬ 
ματισμού 2000-2006», όπως έχει τροποποιηθεί με τις υπ’ 
αριθμ. 0(2003)3139/22.8.2003 και 0(2005)1690/31.5.2005 
αποφάσεις της Ευρωπαϊκής Επιτροπής. 

7. Την υπ’ αριθμ. 37930/ΔΙΟΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 519 Β'). 

8. Την υπ’ αριθμ. 428/339372/661/2.2.2001 απόφαση των 
Υπουργών Γεωργίας και Οικονομικών «Εφαρμογή του 
Αγροπεριβαλλοντικού Μέτρου του Εγγράφου Προγραμ¬ 
ματισμού Αγροτικής Ανάπτυξης (ΕΠΑΑ) 2000-2006 Καν 
(ΕΚ) 1257/99» (ΦΕΚ 280 Β'). 

9. Την υπ’ αριθμ. 640/141102/1.12.2005 απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών και Αγροτικής 
Ανάπτυξης και Τροφίμων «Διαδικασία και τρόπος πλη¬ 
ρωμής και ελέγχου των αγροπεριβαλλοντικών μέτρων 
του Εγγράφου Προγραμματισμού Αγροτικής Ανάπτυξης 
(ΕΠΑΑ) 2000-2006 - Καν. (ΕΚ) 1257/1999, όπως τροποποι¬ 
ήθηκε με τον Καν. (ΕΚ) 1783/2003» (ΦΕΚ 1754 Β'). 

10. Την υπ’ αριθμ. 0(2005) 1690/31.5.2005 απόφαση της 
Επιτροπής «Για έγκριση των τροποποιήσεων επί του 
εγγράφου προγραμματισμού αγροτικής ανάπτυξης για 
την Ελλάδα, το οποίο καλύπτει την περίοδο προγραμμα¬ 
τισμού 2000-2006 και για τροποποίηση της απόφασης 
της Επιτροπής 0(2000)2733 περί εγκρίσεως αυτού του 
εγγράφου προγραμματισμού». 

11. Την υπ’ αριθμ. 97213/23.12.2005 γνώμη του Ο.Π.Ε.Κ.Ε.Π.Ε. 

12. Την υπ’ αριθμ. 141366/12.12.2005 εισήγηση της Δ/νσης 
Χωροταξίας και Προστασίας Περιβάλλοντος του Υπουρ¬ 
γείου Αγροτικής Ανάπτυξης και Τροφίμων. 

13. Το γεγονός ότι από τις διατάξεις της παρούσας 
απόφασης προκαλείται συνολική δαπάνη ύψους πέντε 
(5) εκατομμυρίων ευρώ σε βάρος του κρατικού προϋ¬ 
πολογισμού που θα καλυφθεί από πιστώσεις που έχουν 
εγγράφει στον τακτικό προϋπολογισμό του Υπουργείου 
Αγροτικής Ανάπτυξης και Τροφίμων και στον ΚΑΕ 5323, 
αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι η θέσπιση κα¬ 
νονιστικού πλαισίου για την εφαρμογή του Γεωργοπε- 
ριβαλλοντικού Μέτρου 3.17 του Αξονα III του Εγγράφου 
Προγραμματισμού Αγροτικής Ανάπτυξης (ΕΠΑΑ) 2000- 
2006 «Προστασία της Λίμνης Δοϊράνης» στο πλαίσιο 
του Καν. (Ε.Κ.) 1257/1999, όπως τροποποιήθηκε με τον 
Καν (Ε.Κ.) 1783/2003. 

ΚΕΦΑΛΑΙΟ Α 
Γ ενικά 

Αρθρο 2 

Εννοιολογικοί Προσδιορισμοί 

Γ ια την εφαρμογή του παρόντος μέτρου οι ακόλουθοι 
ορισμοί έχουν τις αντίστοιχες έννοιες: 

1. Γεωργική Εκμετάλλευση 

Η μονάδα παραγωγής για εμπορικούς σκοπούς προϊ¬ 
όντων γεωργίας (φυτική - ζωική παραγωγή) υπό ενιαία 
διοίκηση και διαχείριση. 

2. Νόμιμη Κατοχή 

Κάτοχοι γεωργικής εκμετάλλευσης νοούνται: 


α) Ο ιδιοκτήτης 

Η ιδιοκτησία υφίσταται σε όλες τις περιπτώσεις που 
αναγνωρίζονται από το εθνικό δίκαιο. Η ιδιοκτησία στην 
περίπτωση οικογενειακών εκμεταλλεύσεων δύναται να 
θεωρηθεί ότι συντρέχει στο πρόσωπο και των δύο συ¬ 
ζύγων ανεξάρτητα από το σε ποιον ανήκει ονομαστικά 
η εκμετάλλευση, με την προϋπόθεση ότι, εφόσον υπο¬ 
βάλλονται δύο δηλώσεις στο ΟΣΔΕ, προσκομίζονται 
και οι δύο. 

β) Ο μισθωτής 

Η μίσθωση πρέπει να είναι στο όνομα του αιτούντος 
(φυσικό πρόσωπο) και να έχει συναφθεί με έγγραφο 
βεβαίας χρονολογίας θεωρημένο από την αρμόδια 
Δημόσια Οικονομική Υπηρεσία (ΔΟΥ) όταν η διάρκειά 
της είναι μέχρι εννέα (9) έτη και με συμβολαιογραφικό 
έγγραφο το οποίο να έχει μεταγράφει όταν η διάρκειά 
της είναι μεγαλύτερη των εννέα (9) ετών. 

Στην περίπτωση που το μίσθωμα των συμφωνητικών 
είναι μικρότερο των 1200 ευρώ ανά έτος, αυτά γίνο¬ 
νται δεκτά χωρίς θεώρηση, εφόσον η αρμόδια Δ.Ο.Υ. 
βεβαιώνει τη Διεύθυνση Γεωργίας της Νομαρχιακής 
Αυτοδιοίκησης Κιλκίς ότι δεν θεωρεί ενοικιαστήρια με 
μίσθωμα κάτω των χιλίων διακοσίων (1.200) ευρώ ανά 
έτος. Σε αυτή την περίπτωση τα ιδιωτικά συμφωνητικά 
θεωρούνται από τη Διεύθυνση Γ εωργίας ή άλλη αρμόδια 
κατά τον νόμο Δημόσια Υπηρεσία. Η θεώρηση γίνεται 
με σημείωση στο μισθωτήριο έγγραφο της ένδειξης 
«θεωρήθηκε», καθώς και της χρονολογίας θεώρησης 
και υπογραφής από τον εντεταλμένο υπάλληλο της 
Δημόσιας Αρχής. 

3. Αγροτεμάχιο 

Συνεχές τμήμα εδάφους επί του οποίου πραγματο¬ 
ποιείται μία μόνο καλλιέργεια από ένα μόνο κάτοχο 
εκμετάλλευσης. 

4. Γεωργός 

Το φυσικό πρόσωπο, το οποίο είναι κάτοχος γεωρ¬ 
γικής εκμετάλλευσης, εφόσον έχει κύριο ταμείο ασφά¬ 
λισης τον ΟΓΑ ή αντλεί τουλάχιστον το 25% των συ¬ 
νολικών εισοδημάτων του από τις δραστηριότητες της 
γεωργικής εκμετάλλευσης. 

Η σύγκριση των εισοδημάτων (γεωργικών - εξωγεωρ- 
γικών) γίνεται από το μέσο όρο των διαθεσίμων στοιχεί¬ 
ων εκκαθαριστικών σημειωμάτων της Δ.Ο.Υ. των τριών 
(3) τελευταίων ετών. 

5. Κώδικες Ορθής Γεωργικής Πρακτικής (Κ.Ο.Γ.Π.) - 
Περιβαλλοντικές Υποχρεώσεις 

Οι Κώδικες Ορθής Γεωργικής Πρακτικής (Κ.Ο.Γ.Π.) και 
οι Περιβαλλοντικές Υποχρεώσεις αποτελούν τις ελάχι¬ 
στες γεωργικές πρακτικές που πρέπει να εφαρμόζουν οι 
παραγωγοί με στόχο την προστασία του περιβάλλοντος 
και τη διαφύλαξη του φυσικού χώρου. 

Οι Κώδικες Ορθής Γεωργικής Πρακτικής (Κ.Ο.Γ.Π.) 
ισχύουν και εφαρμόζονται σε ολόκληρη την χώρα βάσει 
της υπ’ αριθμ. 568/125347/20.1.2004 (ΦΕΚ 142 Β') κοινής 
υπουργικής απόφασης, όπως αυτή ισχύει κάθε φορά. 

Οι Περιβαλλοντικές Υποχρεώσεις ισχύουν και εφαρμό¬ 
ζονται συμπληρωματικά με τους Κ.Ο.Γ.Π. σε περιοχές που 
χαρακτηρίζονται από ειδικές περιβαλλοντικές απαιτή¬ 
σεις και απορρέουν από την εφαρμογή των υπ’ αριθμ. α) 
16190/1335/1997 (ΦΕΚ 519 Β'), β) 19652/1906/1999 (ΦΕΚ 1575 
Β'), γ) 20419/2522/2001 (ΦΕΚ 1212 Β'), δ) 414985/29.11.1985 
(ΦΕΚ 757 Β') και ε) 33318/11.12.1998 (ΦΕΚ 1289 Β') κοινών 
υπουργικών αποφάσεων, όπως κάθε φορά ισχύουν. 

Η εφαρμογή των Κ.Ο.Γ.Π. και των Περιβαλλοντικών 
Υποχρεώσεων αποτελεί υποχρέωση των παραγωγών 
και δεν χορηγούνται ενισχύσεις για την τήρησή τους. 
Οι ενισχύσεις που χορηγούνται στο πλαίσιο των γεωρ- 
γοπεριβαλλοντικών μέτρων του Εγγράφου Προγραμμα¬ 
τισμού Αγροτικής Ανάπτυξης (Ε.Π.Α.Α.) 2000-2006 αφο¬ 
ρούν τις ειδικές δεσμεύσεις των δικαιούχων, όπως αυτές 
ορίζονται στο άρθρο 7 της παρούσας απόφασης. 

6. Σχέδιο Περιβαλλοντικής Διαχείρισης (Σ.Π.Δ.) 

Το Σχέδιο Περιβαλλοντικής Διαχείρισης (Σ.Π.Δ.) απο¬ 
τελεί ένα πενταετές σχέδιο, το οποίο περιγράφει την 
υφιστάμενη κατάσταση της εκμετάλλευσης, τους εν¬ 
διάμεσους και τελικούς στόχους της περιβαλλοντικής 
διαχείρισης και τη στρατηγική για την επίτευξή τους. 

Το Σ.Π.Δ. για να γίνει αποδεκτό πρέπει να πληροί 
τους στόχους του Μέτρου, να είναι εφαρμόσιμο και 
να υπογράφεται από Γεωπόνο-Σύμβουλο, μέλος του 
ΓΕΩΤ.Ε.Ε. 

7. Γεωπόνος-Σύμβουλος 

Για την εφαρμογή του προγράμματος είναι αναγκαία 
η ύπαρξη γεωπόνου-συμβούλου μέλους του ΓΕΩΤ.Ε.Ε., 
σύμφωνα με το εγκριθέν Έγγραφο Προγραμματισμού 
Αγροτικής Ανάπτυξης (Ε.Π.Α.Α.), ο οποίος αναλαμβάνει 
την σύνταξη και υπογραφή του Σχεδίου Περιβαλλοντι¬ 
κής Διαχείρισης (Σ.Π.Δ.) της εκμετάλλευσης και την τε¬ 
χνική υποστήριξη για την ορθολογική υλοποίησή του. 

8. Περίοδος Δέσμευσης 

Περίοδος δέσμευσης νοείται το συνεχές χρονικό διά¬ 
στημα των πέντε (5) ετών, κατά το οποίο ο δικαιού¬ 
χος πρέπει να τηρεί τις συμβατικές υποχρεώσεις που 
απορρέουν από το πρόγραμμα. Το χρονικό αυτό δι¬ 
άστημα αρχίζει από την ημερομηνία υπογραφής της 
σύμβασης. 

Αρθρο 3 
Αρμόδιοι Φορείς 

1. Αρμόδιος φορέας για την εφαρμογή του Μέτρου 
ορίζεται η Δ/νση Χωροταξίας και Προστασίας Περι¬ 
βάλλοντος του Υπουργείου Αγροτικής Ανάπτυξης και 
Τροφίμων συνεπικουρούμενη από τις αρμόδιες περι¬ 
φερειακές υπηρεσίες του Υπουργείου. Αρμόδια για την 
υλοποίηση του Μέτρου ορίζεται η Δ/νση Γεωργίας της 
Νομαρχιακής Αυτοδιοίκησης Κιλκίς στην οποία ανήκει 
η περιοχή παρέμβασης. 

2. Οργανισμός Πληρωμής των οικονομικών ενισχύσεων 
ορίζεται ο Οργανισμός Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.). 

3. Φορέας για την παρακολούθηση και αξιολόγηση 
του Μέτρου ορίζεται η Ειδική Υπηρεσία Διαχείρισης 
του Ε.Π.Α.Α. 2000-2006 του Υπουργείου Αγροτικής Ανά¬ 
πτυξης και Τροφίμων. 

ΚΕΦΑΛΑΙΟ Β 
Καθεστώς Ενίσχυσης 

Αρθρο 4 

Στόχος του Μέτρου 

1. Το Μέτρο σκοπεύει να συμβάλει στη βελτίωση των 
οικολογικών λειτουργιών του ευρύτερου γεωργικού 
χώρου της λίμνης Δοϊράνης με παρεμβάσεις που στο¬ 
χεύουν κυρίως: 

α) Στη μείωση της κατανάλωσης αρδευτικού νερού 
για τον εμπλουτισμό των υπόγειων υδροφορέων και την 
αποκατάσταση του υδάτινου όγκου της λίμνης. 


β) Στη μείωση της κατανάλωσης λιπασμάτων, κυρίως 
αζωτούχων, για την αποκατάσταση της ισορροπίας του 
οικοσυστήματος. 

2. Οι στόχοι αυτοί θα επιτευχθούν με την εφαρμογή 
συγκεκριμένων μέτρων, επιπλέον αυτών που περιλαμ¬ 
βάνονται στους Κώδικες Ορθής Γεωργικής Πρακτικής 
(Κ.Ο.Γ.Π.) και τις Περιβαλλοντικές Υποχρεώσεις. 

3. Παράλληλα με τους κύριους στόχους του Μέτρου 
σαν επιμέρους στόχος τίθεται η δημιουργία χώρου οι¬ 
κολογικής αντιστάθμισης με σκοπό την ενίσχυση των 
οικολογικών λειτουργιών των γεωργικών γαιών. 

Αρθρο 5 

Πεδίο Εφαρμογής 

1. Γεωγραφική Κάλυψη (Περιοχές Παρέμβασης) 

Το Μέτρο εφαρμόζεται στις παραλίμνιες εκτάσεις των 
Δήμων Δοϊράνης και Μουριών. Συγκεκριμένα το Μέτρο 
αφορά τα παρακάτω Δημοτικά Διαμερίσματα (Δ. Δ.): 

Α) Δήμος Δοϊράνης 
α) Δ.Δ. Δροσάτου 
β) Δ.Δ. Ακρίτας 
γ) Δ.Δ. Αμαράντων 
Β) Δήμος Μουριών 
α) Δ.Δ. Σταθμού Μουριών 
β) Δ.Δ. Αγίας Παρασκευής 
γ) Δ.Δ. Μουριών 
δ) Δ.Δ. Μυριοφύτου 

Η συνολική έκταση της γεωργικής γης της περιοχής 
παρέμβασης ανέρχεται σε 2.000 εκτάρια (Ηα). 

2. Τομεακή Κάλυψη - Επιλέξιμες Εκτάσεις 

α) Επιλέξιμες εκτάσεις για την ένταξή τους στο Μέ¬ 
τρο ορίζονται οι γεωργικές αρδευόμενες εκτάσεις των 
περιοχών παρέμβασης που καλλιεργούνται με τις ακό¬ 
λουθες καλλιέργειες: 
αα) Αραβόσιτος 
ββ) Βαμβάκι 
γγ) Μηδική 
δδ) Τριφύλλια 

β) Επιλέξιμες εκτάσεις σε επίπεδο τελικού δικαιού¬ 
χου (παραγωγού) ορίζονται οι αρδευόμενες εκτάσεις 
των περιοχών παρέμβασης που καλλιεργήθηκαν του¬ 
λάχιστον μία φορά την τριετία 2002, 2003 και 2004, 
ανεξάρτητα του δικαιούχου (παραγωγού) που τις καλ¬ 
λιέργησε, και δηλώθηκαν στο ΟΣΔΕ- για όσες περι¬ 
πτώσεις η υποβολή της αίτησης ήταν υποχρεωτική- με 
μία από τις επιλέξιμες καλλιέργειες της προηγούμενης 
παραγράφου. Στις περιπτώσεις που η υποβολή της 
αίτησης του ΟΣΔΕ δεν ήταν υποχρεωτική, η καλλι¬ 
έργεια των αγροτεμαχίων με μία από τις ανωτέρω 
επιλέξιμες καλλιέργειες μπορεί να αποδεικνύεται με 
άλλα παραστατικά. 

γ) Δεν θεωρούνται επιλέξιμες εκτάσεις για την έντα¬ 
ξή τους στο Μέτρο οι αποκαλυφθείσες εκτάσεις των 
λιμνών των οποίων η στάθμη έχει κατέβει κάτω από 
τα όρια της παλαιός όχθης τους. Επίσης, δεν θεωρού¬ 
νται επιλέξιμες οι δασικές εκτάσεις που εμπίπτουν στο 
ν.998/1979 «περί προστασίας των δασών και των δασι¬ 
κών εν γένει εκτάσεων της χώρας» (ΦΕΚ 289 Α'), όπως 
αυτός έχει τροποποιηθεί και ισχύει. Επίσης, επιλέξιμες 
δεν θεωρούνται οι εκτάσεις, οι οποίες έχουν ενταχθεί 
στον Αξονα 4 «Δασώσεις Γεωργικών Γαιών» και στο 
Μέτρο 3.3 του ΕΠΑΑ 2000-2006 «Μακροχρόνια Παύση 
Εκμετάλλευσης Γ εωργικών Γ αιών». 

δ) Η ελάχιστη συνολική έκταση των αγροτεμαχίων 
που πρέπει να έχει μία γεωργική εκμετάλλευση για 
να ενταχθεί στο Μέτρο είναι τρία (3) στρέμματα. Το 
ελάχιστο μέγεθος αγροτεμαχίου που μπορεί να ανα- 
γνωρισθεί από το ΟΣΔΕ δεν μπορεί να είναι μικρότερο 
από μισό (0,5) στρέμμα. 

Άρθρο 6 
Δικαιούχοι 

1. Δικαιούχοι του Μέτρου δύνανται να κριθούν φυσικά 
πρόσωπα, εφόσον πληρούν τις ακόλουθες προϋποθέ¬ 
σεις: 

α) Είναι νόμιμοι κάτοχοι γεωργικής εκμετάλλευσης 
υπεύθυνοι για τη διαχείρισή της. 

β) Κατέχουν νόμιμα και αξιοποιούν επιλέξιμες εκτάσεις 
στις περιοχές παρέμβασης. 

2. Δικαιούχοι του Μέτρου δεν μπορεί να είναι οι δι¬ 
καιούχοι της Πρόωρης Συνταξιοδότησης (Άξονας 1 του 
ΕΠΑΑ 2000-2006) ή οι σύζυγοι αυτών. 

Άρθρο 7 

Υποχρεώσεις-Δεσμεύσεις Δικαιούχων 

1. Οι δικαιούχοι του Μέτρου αναλαμβάνουν για χρο¬ 
νικό διάστημα πέντε (5) ετών να τηρούν τις γενικές 
υποχρεώσεις και τις επιπλέον ειδικές δεσμεύσεις που 
συμβάλλουν στην επίτευξη του σκοπού του Μέτρου, 
όπως αυτές ορίζονται στα σημεία Α και Β της παραγρά¬ 
φου 3 του παρόντος άρθρου. Το χρονικό διάστημα των 
πέντε (5) ετών αρχίζει από την ημερομηνία υπογραφής 
της σύμβασης, η οποία αποτελεί το σημείο έναρξης των 
υποχρεώσεων των παραγωγών και υπογράφεται πριν 
την έναρξη της καλλιεργητικής περιόδου. 

Η ισχύς των συμβάσεων που υπογράφονται μετά την 
έναρξη της καλλιεργητικής περιόδου και οι δεσμεύ¬ 
σεις των παραγωγών, όπως ορίζονται σε αυτές, αρ¬ 
χίζουν την επόμενη καλλιεργητική περίοδο, η οποία 
συνιστά το πρώτο έτος της πενταετούς δέσμευσης. 
Η καλλιεργητική περίοδος αρχίζει με τη σπορά των 
φθινοπωρινών σιτηρών την 1η Νοεμβρίου και τελειώνει 
με τη συμπλήρωση ενός έτους. Εξαίρεση αποτελούν οι 
παραγωγοί που θα υπογράψουν σύμβαση το φθινόπωρο 
του 2006, δηλαδή μετά την έναρξη της καλλιεργητικής 
περιόδου και οπωσδήποτε πριν τη σπορά των εαρινών 
καλλιεργειών του 2007. Η ισχύς των συμβάσεων αυ¬ 
τών και οι δεσμεύσεις των παραγωγών ξεκινούν από 
την έναρξη της καλλιεργητικής περιόδου 2006-2007 
(έναρξη σποράς των φθινοπωρινών καλλιεργειών), με 
την προϋπόθεση ότι έχουν πραγματοποιηθεί όλοι οι 
προβλεπόμενοι έλεγχοι για τη διαπίστωση της τήρησης 
των δεσμεύσεων των παραγωγών. 

2. Οι δικαιούχοι υποχρεούνται να μη μεταβάλλουν την 
ενταγμένη έκταση κατά τη διάρκεια της πενταετούς 
τους δέσμευσης. 

3. Ειδικότερα οι δικαιούχοι υποχρεούνται να τηρούν 
τις ακόλουθες γενικές και ειδικές υποχρεώσεις: 

Α. Γενικές Υποχρεώσεις: 

Οι δικαιούχοι υποχρεούνται στο σύνολο της εκμετάλ¬ 
λευσής τους [για τα αγροτεμάχια τα οποία εντάσσο¬ 
νται στα γεωγραφικά όρια του πεδίου εφαρμογής του 
Μέτρου (Αρθρο 5 της παρούσας) αλλά και για τα μη 
ενταγμένα αγροτεμάχια] να: 

α) Εφαρμόζουν τους Κ.Ο.Γ.Π. και τις Περιβαλλοντι¬ 
κές Υποχρεώσεις που απορρέουν από Σχέδια Δράσης 


(ΦΥΣΗ 2000) και Προγράμματα Δράσης [υπ’ αριθμ. 
16175/824/12.4.2006 (ΦΕΚ 530 Β') κοινή υπουργική από¬ 
φαση], ανάλογα με την Περιοχή Παρέμβασης στην οποία 
βρίσκεται η εκμετάλλευση. 

β) Διαχειρίζονται ορθολογικά τα φυτικά υπολείμματα 
με την ανάληψη των παρακάτω υποχρεώσεων: 

αα) Αποχή από την καύση των φυτικών υπολειμμά¬ 
των για λόγους που συνδέονται με την προστασία της 
άγριας πανίδας και της αυτοφυούς χλωρίδας, καθώς 
και τη γονιμότητα των εδαφών. 

ββ) Χρήση μηχανικών μέσων για να καταστραφούν και 
να παραμείνουν στο έδαφος τα φυτικά υπολείμματα, 
προκειμένου την επόμενη άνοιξη να ενσωματωθούν στο 
έδαφος ή να είναι δυνατή η πρόσληψή τους από τα ζώα 
κατά τη βόσκηση. 

γ) Εφαρμόζουν τις δεσμεύσεις του Σχεδίου Περιβαλ¬ 
λοντικής Διαχείρισης (Σ.Π.Δ) της εκμετάλλευσής τους. 
Το Σ.Π.Δ. μπορεί να τροποποιηθεί έως δύο (2) φορές 
χωρίς την επιβολή κυρώσεων. Εξαίρεση αποτελεί η δέ¬ 
σμευση της «αγρανάπαυσης» και του «σταθερού ακαλ¬ 
λιέργητου χώρου», όπου το Σ.Π.Δ. δεν επιδέχεται καμία 
τροποποίηση. 

δ) Συνάψουν σύμβαση με γεωπόνο που θα είναι υπεύ¬ 
θυνος για την σύνταξη του Σχεδίου Περιβαλλοντικής 
Διαχείρισης (Σ.Π.Δ.) και την παροχή τεχνικής στήριξης 
για την ορθολογική εφαρμογή του. 

ε) Τηρούν στην εκμετάλλευσή τους φάκελο του Γεωρ- 
γοπεριβαλλοντικού Μέτρου που εφαρμόζουν. Ο φάκελος 
περιλαμβάνει αντίγραφα όλων των εγγράφων που πε¬ 
ριλαμβάνονται στο φάκελο υποψηφιότητας, όπως αυτά 
ορίζονται στο άρθρο 12 παράγρ. 1 της παρούσας, το 
σύνολο της αλληλογραφίας με τους αρμόδιους φορείς 
και τις υπηρεσίες υλοποίησης, κ.ά. 

στ) Υποβάλλουν κάθε χρόνο Αίτηση-Δήλωση του 
ΟΣΔΕ. 

ζ) Δέχονται να διευκολύνουν τους ελέγχους που πραγ¬ 
ματοποιούν τα εθνικά και κοινοτικά όργανα. 

η) Υποβάλλουν κατ’ έτος στον φορέα υλοποίησης αί¬ 
τηση πληρωμής-δήλωση εφαρμογής με τα απαραίτητα 
στοιχεία, σύμφωνα με το άρθρο 21 της παρούσας. 

Β. Ειδικές Υποχρεώσεις: 

Οι δικαιούχοι υποχρεούνται να μειώσουν ετησίως κατά 
30% τουλάχιστον την κατανάλωση αρδευτικού νερού 
και κατά 10% τουλάχιστον την εφαρμοζόμενη ποσότητα 
αζώτου στο σύνολο της εκμετάλλευσής τους σε σχέση 
με τους Κ.Ο.Γ.Π. εφαρμόζοντας μία από τις παρακάτω 
μεθοδολογίες Α ή Β. Τα προβλεπόμενα ποσοστά αμει¬ 
ψισποράς και σταθερού ακαλλιέργητου χώρου (Μεθο¬ 
δολογία Α) και αγρανάπαυσης (Μεθοδολογία Β) είναι 
πέραν αυτών που προβλέπονται ανά καλλιέργεια από 
τους Κ.Ο.Γ.Π. 

α) Μεθοδολογία Α: Συνδυασμός αμειψισποράς 27% και 
ακαλλιέργητου χώρου 3% της επιλέξιμης έκτασης 
Στο πλαίσιο εφαρμογής της μεθοδολογίας αυτής, οι 
δικαιούχοι αναλαμβάνουν τη δέσμευση να δημιουργή¬ 
σουν σταθερό ακαλλιέργητο χώρο που αντιστοιχεί στο 
3% της επιλέξιμης έκτασης και να εφαρμόσουν αμειψι¬ 
σπορά με ξηρική καλλιέργεια σε έκταση που αντιστοι¬ 
χεί στο 27% της επιλέξιμης έκτασης. Στην περίπτωση 
αυτή ως καλλιέργειες αντικατάστασης δύνανται να 
χρησιμοποιηθούν ετήσιες ξηρικές καλλιέργειες, όπως 
μαλακό σιτάρι, σίκαλη, κριθάρι, βρώμη, βίκος, κουκιά, 

κτηνοτροφικό μπιζέλι, ρεβίθι, φακή, κ.ά. Δεν δύνανται 
να χρησιμοποιηθούν ξηρικά τριφύλλια, ξηρική μηδική ή 
ξηρικός αραβόσιτος. Κατά προτεραιότητα επιλέγονται 
για σταθερό ακαλλιέργητο χώρο αγροτεμάχια τα οποία 
γειτνιάζουν με λίμνες, ποτάμια ή βρίσκονται εντός της 
ζώνης υψηλής επικινδυνότητας. 

Ο ακαλλιέργητος χώρος παραμένει σταθερός σε 
θέση καθ’ όλη τη διάρκεια της περιόδου δέσμευσης. 
Στο σταθερό ακαλλιέργητο χώρο δεν επιτρέπεται καμία 
καλλιεργητική παρέμβαση (άρδευση, όργωμα, λίπανση, 
ζιζανιοκτονία, κ.λπ.) καθ’ όλη την πενταετή περίοδο της 
δέσμευσης, με εξαίρεση τις ενέργειες που είναι απα¬ 
ραίτητες για την πρόληψη των πυρκαγιών. 

Αν η εφαρμοσθείσα ετήσια αμειψισπορά, αλλά και ο 
σταθερός ακαλλιέργητος χώρος πραγματοποιηθεί σε 
έκταση μεγαλύτερη από την προβλεπόμενη, τότε ο πα¬ 
ραγωγός ενισχύεται κανονικά και μέχρι την έκταση που 
ορίζεται στη σύμβαση, αλλά η επιπλέον αυτή έκταση 
δεν μπορεί να συνυπολογιστεί στην αμειψισπορά ή/και 
τον ακαλλιέργητο χώρο του επόμενου έτους (θεωρείται 
ως μη γενομένη). 

Το αναμενόμενο περιβαλλοντικό όφελος συνίσταται 
ετησίως σε οικονομία νερού τουλάχιστον 30% και μείω¬ 
ση εισροών νιτρικών τουλάχιστον 13% (πέραν των ανα- 
φερομένων στους Κ.Ο.Γ.Π.), καθώς και στη δημιουργία 
χώρου οικολογικής αντιστάθμισης. 

Ο προγραμματισμός για τα αγροτεμάχια, στα οποία 
θα εφαρμοσθεί η αγρανάπαυση ή η αμειψισπορά, σύμ¬ 
φωνα με τους Κ.Ο.Γ.Π., καθώς και η εφαρμογή της αμει¬ 
ψισποράς και του σταθερού ακαλλιέργητου χώρου ανα- 
φέρεται στο Σ.Π.Δ. 

β) Μεθοδολογία Β: Αγρανάπαυση 30% 

Κατά τη μέθοδο αυτή οι δικαιούχοι αναλαμβάνουν 
τη δέσμευση να θέσουν σε αγρανάπαυση έκταση που 
αντιστοιχεί στο 30% της επιλέξιμης έκτασης της εκ¬ 
μετάλλευσης. Η έκταση που τίθεται σε αγρανάπαυση 
παραμένει σταθερή καθ’ όλη τη διάρκεια της πενταε¬ 
τούς δέσμευσης. Κατά προτεραιότητα επιλέγονται για 
αγρανάπαυση αγροτεμάχια τα οποία γειτνιάζουν με 
λίμνες, ποτάμια ή βρίσκονται εντός της ζώνης υψηλής 
επικινδυνότητας. 

Στις εν λόγω εκτάσεις δεν επιτρέπεται καμία καλλι¬ 
εργητική παρέμβαση (άρδευση, όργωμα, λίπανση, ζι¬ 
ζανιοκτονία, κ.λπ.) καθ’ όλη την πενταετή περίοδο της 
δέσμευσης με εξαίρεση τις ενέργειες που είναι απα¬ 
ραίτητες για την πρόληψη των πυρκαγιών. 

Αν η εφαρμοσθείσα ετήσια αγρανάπαυση πραγμα¬ 
τοποιηθεί σε έκταση μεγαλύτερη από την προβλεπό¬ 
μενη, τότε ο παραγωγός ενισχύεται κανονικά και μέχρι 
την έκταση που ορίζεται στη σύμβαση, αλλά η επιπλέ¬ 
ον αυτή έκταση δεν μπορεί να συνυπολογιστεί στην 
αγρανάπαυση του επόμενου έτους (θεωρείται ως μη 
γενομένη). 

Το αναμενόμενο περιβαλλοντικό όφελος συνίσταται 
ετησίως σε οικονομία νερού τουλάχιστον 30% και μεί¬ 
ωση εισροών νιτρικών τουλάχιστον 30% (πέραν των 
αναφερομένων στους Κ.Ο.Γ.Π.). 

Ο προγραμματισμός για τα αγροτεμάχια στα οποία θα 
εφαρμοσθεί η αγρανάπαυση ή η αμειψισπορά, σύμφωνα 
με τους Κ.Ο.Γ.Π., καθώς και η εφαρμογή της δέσμευσης 
της αγρανάπαυσης αναφέρεται στο Σ.Π.Δ. 


Αρθρο 8 

Απαλλαγή από τις Δεσμεύσεις 

1. Οι δικαιούχοι απαλλάσσονται των υποχρεώσεων 
που απορρέουν από το Μέτρο στις ακόλουθες περι¬ 
πτώσεις: 

α) Με τη λήξη της σύμβασής τους. 

β) Στις περιπτώσεις ανωτέρας βίας, εφόσον γίνουν 
αποδεκτές από την αρμόδια αρχή, σύμφωνα με τις διαδι¬ 
κασίες που ορίζονται στην υπ’ αριθμ. 640/141102/1.12.2005 
(ΦΕΚ 1754 Β') κοινή υπουργική απόφαση «Διαδικασία και 
τρόπος πληρωμής και ελέγχου των Αγροπεριβαλλοντι- 
κών μέτρων του Εγγράφου Προγραμματισμού Αγροτι¬ 
κής Ανάπτυξης (Ε.Π.Α.Α.) 2000-2006 - Καν.(ΕΚ) 1257/99, 
όπως τροποποιήθηκε με τον Καν.(ΕΚ) 1783/2003», όπως 
ισχύει κάθε φορά. 

Περιπτώσεις ανωτέρας βίας δύνανται να χαρακτη- 
ρισθούν τα πραγματικά περιστατικά, σύμφωνα με το 
άρθρο 9 της παρούσας. 

2. Σε περίπτωση που λόγω ανωτέρας βίας ο δικαιού¬ 
χος δεν δύναται να εκπληρώσει τις υποχρεώσεις του 
κατά τη διάρκεια της πενταετούς δέσμευσης, αποχωρεί 
από το Μέτρο χωρίς την υποχρέωση επιστροφής των 
ήδη καταβληθεισών ενισχύσεων. 

3. Σε περίπτωση ολικής ή μερικής παραχώρησης της 
εκμετάλλευσης σε άλλο φυσικό πρόσωπο που πληροί 
τις προϋποθέσεις των άρθρων 5 και 6 της παρούσας, 
ο αρχικός δικαιούχος απαλλάσσεται, για την έκταση 
που έχει παραχωρήσει, από τις δεσμεύσεις που έχει 
αναλάβει για την εφαρμογή του προγράμματος, ενώ 
ο διάδοχος της εκμετάλλευσης υποχρεούται με νέα 
σύμβαση να αναλάβει το σύνολο των δεσμεύσεων του 
αρχικού δικαιούχου για την έκταση που έχει αναλάβει 
και μέχρι την ολοκλήρωση της δετίας από την ημε¬ 
ρομηνία υπογραφής της σύμβασης από τον αρχικό 
δικαιούχο. 

Αρθρο 9 
Ανωτέρα Βία 

1. Οι δικαιούχοι απαλλάσσονται των υποχρεώσεων 
που έχουν αναλάβει, εφόσον συντρέχουν λόγοι ανωτέ¬ 
ρας βίας. Ως τέτοιοι δύνανται να χαρακτηρισθούν τα 
ακόλουθα πραγματικά περιστατικά: 

α) Ο θάνατος του δικαιούχου. 

β) Η μακροχρόνια ανικανότητα του δικαιούχου να 
ασκήσει γεωργική δραστηριότητα. 

γ) Η απαλλοτρίωση σημαντικού τμήματος της εκμε¬ 
τάλλευσης, εφόσον δεν ήταν προβλέψιμη την ημέρα 
ανάληψης της δέσμευσης. 

δ) Η σοβαρή φυσική καταστροφή που προκάλεσε 
σημαντική ζημιά στη γεωργική έκταση της εκμετάλ¬ 
λευσης. 

2. Οι δικαιούχοι που επικαλούνται λόγους ανωτέρας 
βίας οφείλουν, προκειμένου να απαλλαγούν από τις 
υποχρεώσεις που έχουν αναλάβει, να υποβάλουν εγ- 
γράφως τις σχετικές, κατά περίπτωση, αποδείξεις στοι- 
χειοθέτησής τους στο φορέα υλοποίησης (Διεύθυνση 
Γεωργίας της Ν.Α. Κιλκίς) εντός τριάντα (30) εργασίμων 
ημερών από την ημερομηνία που είναι σε θέση να το 
πράξουν, όπως προβλέπεται στο Άρθρο 39 του Καν. 
(Ε.Κ) 817/2004, όπως αυτός ισχύει κάθε φορά. 

3. Η Δ/νση Γ εωργίας της Ν.Α. Κιλκίς διαβιβάζει στον 
ΟΠΕΚΕΠΕ πλήρη φάκελο των περιπτώσεων ανωτέρας 
βίας, στον οποίο περιλαμβάνονται τα σχετικά δίκαιο- 

λογητικά, συνοδευόμενα από λεπτομερή έκθεση, προ- 
κειμένου να εξετασθούν, στις περιπτώσεις που αυτό 
κριθεί αναγκαίο, από το Νομικό Συμβούλιο του Κράτους 
(Ν.Σ.Κ,)-Ειδικό Γραφείο Κοινοτικού Δικαίου στο Υπουρ¬ 
γείο Αγροτικής Ανάπτυξης και Τροφίμων. 

ΚΕΦΑΛΑΙΟ Γ 
Διαδικασία Ένταξης 

Άρθρο 10 
Δημοσιοποίηση 

1. Για την εφαρμογή του Μέτρου η Αρχή Διαχείρισης 
του ΕΠΑΑ 2000-2006 σε συνεργασία με τη Δ/νση Χωρο¬ 
ταξίας και Προστασίας Περιβάλλοντος του Υπουργείου 
Αγροτικής Ανάπτυξης και Τροφίμων και τη Νομαρχιακή 
Αυτοδιοίκηση Κιλκίς στην περιοχή ευθύνης της οποίας 
εφαρμόζεται το Μέτρο προβαίνει στη δημοσιοποίηση 
αυτού. 

2. Η δημοσιοποίηση του Μέτρου συνίσταται στην 
ενημέρωση του πληθυσμού και όλων των εν δυνάμει 
δικαιούχων μέσω ενημερωτικών συγκεντρώσεων και 
φυλλαδίων, δημοσιεύσεων στα Τοπικά Μέσα Μαζικής 
Ενημέρωσης, ευαισθητοποίησης των τοπικών φορέων 
(ΟΤΑ, Ενώσεις Γεωργικών Συνεταιρισμών, Επιμελητήρια, 
κλπ.), καθώς και προβολής μέσω των ηλεκτρονικών σε¬ 
λίδων των φορέων υλοποίησης. 

Άρθρο 11 

Πρόσκληση Εκδήλωσης Ενδιαφέροντος 

1. Μετά τη δημοσιοποίηση του Μέτρου η Δ/νση Χωρο¬ 
ταξίας και Προστασίας Περιβάλλοντος του Υπουργείου 
Αγροτικής Ανάπτυξης και Τροφίμων, σε συνεργασία 
με την Αρχή Διαχείρισης του ΕΠΑΑ 2000-2006 και τη 
Νομαρχιακή Αυτοδιοίκηση Κιλκίς, προβαίνει σε Δημόσια 
Πρόσκληση Εκδήλωσης Ενδιαφέροντος για την υποβολή 
υποψηφιοτήτων. Στην πρόσκληση εκδήλωσης ενδιαφέ¬ 
ροντος γίνεται υπόμνηση: 

α) Της υπηρεσίας υποβολής του φακέλου υποψηφιό¬ 
τητας 

β) Της καταληκτικής ημερομηνίας υποβολής φακέλων 
υποψηφιότητας μετά τη δημοσιοποίηση της πρόσκλη¬ 
σης, η οποία δεν μπορεί να υπερβαίνει τις σαράντα 
(40) εργάσιμες ημέρες από τη δημοσίευση της πρό¬ 
σκλησης. 

γ) Των όρων και προϋποθέσεων του Μέτρου, των κρι¬ 
τηρίων επιλογής και των απαραίτητων δικαιολογητικών 
για την ένταξη στο Μέτρο. 

δ) Των υπηρεσιών και των φορέων, από τους οποίους 
οι ενδιαφερόμενοι δύνανται να λαμβάνουν πληροφορίες 
σχετικά με την εφαρμογή του Μέτρου. 

ε) Ότι το Μέτρο είναι συγχρηματοδοτούμενο από το 
Ευρωπαϊκό Γεωργικό Ταμείο Προσανατολισμού και Εγ¬ 
γυήσεων (ΕΓΤΠΕ) - Τμήμα Εγγυήσεων και αναφέρεται 
το εκάστοτε ποσοστό χρηματοδότησης του ΕΓΤΠΕ. Το 
ποσοστό από τη δημόσια δαπάνη εκάστου οικονομικού 
έτους που καλύπτει η Κοινοτική Συμμετοχή προκύπτει 
από τον εκάστοτε ισχύοντα χρηματοδοτικό Πίνακα του 
ΕΠΑΑ 2000-2006. 

2. Οι ενέργειες δημοσιοποίησης - πρόσκλησης εκ¬ 
δήλωσης ενδιαφέροντος καταγράφονται λεπτομερώς 
από τη Νομαρχιακή Αυτοδιοίκηση Κιλκίς, η οποία και 
διατηρεί αποδεικτικά των ενεργειών δημοσιοποίησης. 

3. Οι ενδιαφερόμενοι που επιθυμούν να ενταχθούν στο 
Μέτρο, αφού λάβουν γνώση της πρόσκλησης εκδήλωσης 


ενδιαφέροντος, υποβάλλουν εμπρόθεσμα στη Διεύθυν¬ 
ση Γεωργίας της Ν.Α. Κιλκίς φάκελο υποψηφιότητας. 

Αρθρο 12 

Φάκελος Υποψηφιότητας-Δικαιολογητικά 

1. Ο φάκελος υποψηφιότητας περιέχει: 

α) Αίτηση ένταξης στο Μέτρο. 

β) Παραστατικά νόμιμης κατοχής και χρήσης της εκ¬ 
μετάλλευσης, τα οποία περιλαμβάνουν τους τίτλους 
ιδιοκτησίας ή μισθωτήρια συμβόλαια, που καλύπτουν 
τουλάχιστον την πενταετή διάρκεια της σύμβασης, 
όπως ορίζονται στο άρθρο 2 της παρούσας. 

γ) Αντίγραφο αίτησης-δήλωσης του Ολοκληρωμένου 
Συστήματος Διαχείρισης και Ελέγχου (Ο.Σ.Δ.Ε.) για ένα 
τουλάχιστον από τα έτη 2002, 2003, 2004 όπου θα εμ¬ 
φανίζονται τα δηλούμενα αγροτεμάχια. Στην περίπτωση 
μη υποβολής αίτησης του Ο.Σ.Δ.Ε. για τις αρδευόμενος 
καλλιέργειες που δεν ήταν υποχρεωτικό να δηλωθούν 
στο Ο.Σ.Δ.Ε., προσκομίζονται παραστατικά έγγραφα 
ή αντίγραφα βεβαιώσεων από άλλα προγράμματα ή 
μέτρα, αρμοδιότητας του Υπουργείου Αγροτικής Ανά¬ 
πτυξης και Τροφίμων, από τα οποία αποδεικνύεται η 
πραγματοποίηση της καλλιέργειας το έτος αυτό. Απα¬ 
ραίτητη είναι η προσκόμιση της τελευταίας αίτησης του 
Ο.Σ.Δ.Ε. για τις καλλιέργειες που υπήρχε υποχρέωση 
υποβολής. 

δ) Παραστατικά ή αποδεικτικά έγγραφα για την πιστο¬ 
ποίηση των κριτηρίων αξιολόγησης του άρθρου 14. 

ε) Σχέδιο Περιβαλλοντικής Διαχείρισης (Σ.Π.Δ.) υπο¬ 
γεγραμμένο από γεωπόνο σύμβουλο, μέλος του ΓΕΩΤ. 
Ε.Ε. 

στ) Σύμβαση με Γεωπόνο-Σύμβουλο, μέλος του ΓΕΩΤ. 
Ε.Ε. που θα είναι υπεύθυνος για την σύνταξη του Σχεδί¬ 
ου Περιβαλλοντικής Διαχείρισης (Σ.Π.Δ.) και την παροχή 
τεχνικής στήριξης για την ορθολογική εφαρμογή του. 

ζ) Φωτοτυπία του τελευταίου εκκαθαριστικού της 
Εφορίας ή άλλου παραστατικού από το οποίο προκύ¬ 
πτει ο αριθμός φορολογικού μητρώου (Α.Φ.Μ.) του/της 
αιτούντος/ούσας καθώς και του/της συζύγου. 

η) Αντίγραφο της πρώτης σελίδας του βιβλιαρίου του 
τραπεζικού λογαριασμού της ΑΤΕ. 

2. Η Δ/νση Γ εωργίας της Ν.Α. Κιλκίς, η οποία είναι και 
ο φορέας υλοποίησης του Μέτρου, δύναται να ζητή¬ 
σει επιπλέον δικαιολογητικά από αυτά που ορίζονται 
στην παρούσα απόφαση, σε περίπτωση που υπάρχουν 
αμφιβολίες για την ορθότητα των όσων δηλώνουν οι 
υποψήφιοι δικαιούχοι. 

3. Ο φάκελος υποψηφιότητας θεωρείται πλήρης εφό¬ 
σον περιέχει το σύνολο των παραπάνω παραστατικών 
και όλα τα πεδία των εντύπων που αφορούν τον ενδι¬ 
αφερόμενο είναι συμπληρωμένα με ευκρίνεια. 

Άρθρο 13 

Προενταξιακός Έλεγχος 

Ο προενταξιακός έλεγχος διενεργείται από Γεωτεχνι- 
κό ή Γεωτεχνικούς που ορίζεται/ονται με απόφαση του 
Προϊσταμένου της Δ/νσης Γ εωργίας της Ν.Α. Κιλκίς και 
διακρίνεται σε διοικητικό και επιτόπιο έλεγχο. 

Ο διοικητικός και ο επιτόπιος έλεγχος μιας εκμε¬ 
τάλλευσης πρέπει να διενεργείται από διαφορετικούς 
ελεγκτές. 

1. Διοικητικός Έλεγχος 

Πραγματοποιείται στο 100% των φακέλων υποψηφι¬ 
ότητας και ελέγχονται τα ακόλουθα σημεία: 

α) Πληρότητα του φακέλου. Ελέγχεται η ύπαρξη στον 
φάκελο υποψηφιότητας όλων των απαραίτητων δικαι- 
ολογητικών ένταξης, όπως αναφέρονται στο άρθρο 12 
της παρούσας, καθώς και η ορθή συμπλήρωση όλων των 
πεδίων της αίτησης και των λοιπών εντύπων που αφο¬ 
ρούν τον ενδιαφερόμενο. Σε περίπτωση που ο φάκελος 
υποψηφιότητας δεν είναι πλήρης, ο υποψήφιος καλείται 
εγγράφως και επί αποδείξει να τον συμπληρώσει εντός 
δέκα (10) εργασίμων ημερών. Εφόσον παρέλθει άπρακτη 
η ανωτέρω προθεσμία, ο φάκελος απορρίπτεται. 

β)Έλεγχος του Σ.Π.Δ. Ελέγχεται αν το Σ.Π.Δ. πληροί 
τους στόχους και τις δεσμεύσεις του προγράμματος. 

γ) Έλεγχος των κριτηρίων επιλεξιμότητας. Εξετά¬ 
ζεται η συνδρομή των κριτηρίων επιλεξιμότητας των 
εκτάσεων, όπως αυτές αναφέρονται στο άρθρο 5 της 
παρούσας, καθώς και η συνδρομή στο πρόσωπο του 
ενδιαφερομένου των προϋποθέσεων του άρθρου 6 της 
παρούσας, προκειμένου αυτός να ενταχθεί στο Μέτρο. 
Σε περίπτωση μη τήρησης των ανωτέρω, ο φάκελος 
απορρίπτεται. 

δ) Διασταύρωση στοιχείων με άλλα καθεστώτα-μη- 
τρώα. Διασταύρωση στοιχείων πραγματοποιείται όσον 
αφορά τα αγροτεμάχια που δηλώνει ο ενδιαφερόμενος 
στα πλαίσια του Μέτρου, με τα αντίστοιχα στοιχεία 
της βάσης δεδομένων του Ολοκληρωμένου Συστήματος 
Διαχείρισης και Ελέγχου, καθώς και με τα στοιχεία των 
προγραμμάτων της Πρόωρης Συνταξιοδότησης και της 
Δάσωσης των γεωργικών εκτάσεων. Για τη διασταύρω¬ 
ση των δηλωθέντων από τον παραγωγό στοιχείων με τα 
αντίστοιχα στοιχεία του ΟΣΔΕ χρησιμοποιούνται ο ΑΦΜ 
του παραγωγού και της συζύγου του (για τα ιδιόκτητα 
αγροτεμάχια). Σε περίπτωση ενοικιαζόμενων αγροτεμα¬ 
χίων η διασταύρωση των δηλωθέντων στοιχείων, όσον 
αφορά τα αγροτεμάχια που δηλώνει ο ενδιαφερόμενος, 
γίνεται με το ΑΦΜ του παραγωγού που τα προηγούμενα 
έτη δήλωσε τα συγκεκριμένα αγροτεμάχια στο ΟΣΔΕ. 

Μετά το πέρας του διοικητικού ελέγχου συμπληρώ¬ 
νεται από τον υπάλληλο που διενήργησε τον έλεγχο, 
το Ιο Μέρος της «Εκθεσης Διοικητικού Προενταξιακού 
Ελέγχου και Αξιολόγησης Εκμετάλλευσης», το οποίο 
υποβάλλεται στον χειριστή του Μέτρου. 

2. Επιτόπιος Έλεγχος 

α) Γ ια τους υποψήφιους δικαιούχους διενεργείται 
επιτόπιος έλεγχος σε αντιπροσωπευτικό δείγμα του¬ 
λάχιστον 5% επί του συνόλου των υποβληθέντων φακέ¬ 
λων υποψηφιότητας. Σε περίπτωση αποκλίσεων μεταξύ 
δηλωθέντων και διαπιστωθέντων στοιχείων σε σημα¬ 
ντικό αριθμό αιτήσεων και για ιδιαίτερες περιπτώσεις, 
όπως καταγγελίες και υπόνοιες για απάτη, το δείγμα 
αυξάνεται κατά περίπτωση. Το δείγμα, με σκοπό την 
εξασφάλιση της αντιπροσωπευτικότητας, εξάγεται από 
τη μηχανογραφική βάση δεδομένων. Μέχρι την έναρξη 
της μηχανογραφικής υποστήριξης του προγράμματος 
και την έκδοση μηχανογραφικού δείγματος, το δείγμα 
εξάγεται χειρόγραφα από τη Δ/νση Γεωργίας της Ν.Α. 
Κιλκίς σύμφωνα με: 

αα) Ανάλυση κινδύνου σε ποσοστό 75% του δείγματος 
με βάση: 

1. Το σύνολο της εκτιμώμενης ετήσιας ενίσχυσης 

2. Τον αριθμό των αγροτεμαχίων 

3. Την έκταση της προς ένταξη γεωργικής εκμετάλ¬ 
λευσης 


4. Τη συμμετοχή σε άλλο συμβατό Γεωργοπεριβαλ- 
λοντικό Μέτρο 

5. Τυχόν κυρώσεις από άλλο Μέτρο του Αξονα III του 
Ε.Π.Α.Α. 2000-2006. 

Οι συντελεστές βαρύτητας των κριτηρίων επικινδυνό- 
τητας που αναφέρονται στην παρούσα υποπερίπτωση 
αα ανέρχονται σε ποσοστό 15% για κάθε ένα από το 
Ιο, 2ο και 3ο κριτήριο, 10% για το 4ο κριτήριο και 20% 
για το 5ο κριτήριο. 

ββ) Τυχαία επιλογή μέχρι ποσοστού 25% του δείγ¬ 
ματος. 

β) Αντικείμενο ελέγχου αποτελούν, επίσης, όλες οι 
αναλήψεις υποχρεώσεων στα πλαίσια κάθε άλλου Μέ¬ 
τρου που τη συγκεκριμένη χρονική στιγμή είναι δυνατόν 
να ελεγχθεί για τη συγκεκριμένη εκμετάλλευση. 

γ) Μετά την ολοκλήρωση του επιτόπιου ελέγχου συ¬ 
μπληρώνεται από τον υπάλληλο που διενήργησε τον 
έλεγχο η «Εκθεση Επιτόπιου Προενταξιακού Ελέγχου 
Εκμετάλλευσης» για τον κάθε ελεγχόμενο, η οποία, στη 
συνέχεια, υποβάλλεται στον χειριστή του Μέτρου, σύμ¬ 
φωνα με το άρθρο 14 της παρούσας. 

Άρθρο 14 

Αξιολόγηση φακέλου υποψηφιότητας 

1. Με απόφαση του Προϊσταμένου της Δ/νσης Γ εωρ¬ 
γίας της Ν.Α. Κιλκίς ορίζεται Γεωτεχνικός, υπάλληλος 
της ανωτέρω Δ/νσης ως χειριστής του Μέτρου 3.17. 
Ο χειριστής αξιολογεί τον Φάκελο Υποψηφιότητας, με 
βάση τα αποτελέσματα του προενταξιακού ελέγχου και 
τα κριτήρια επιλεξιμότητας και αξιολόγησης. 

2. Η αξιολόγηση πρέπει να ολοκληρωθεί το αργότερο 
εντός τριάντα (30) εργασίμων ημερών από την καταλη¬ 
κτική ημερομηνία υποβολής των φακέλων. 

3. Για την αντικειμενική αξιολόγηση των φακέλων 
υποψηφιότητας θεσπίζονται κριτήρια, τα οποία βαθ¬ 
μολογούνται το καθένα χωριστά. Κάθε φάκελος βαθ¬ 
μολογείται για τα κριτήρια εκείνα ή και το σύνολο των 
κριτηρίων για τα οποία συντρέχουν οι αντίστοιχες 
προϋποθέσεις και συμπληρώνεται το 2ο Μέρος της 
«Εκθεσης Διοικητικού Προενταξιακού Ελέγχου και Αξιο¬ 
λόγησης Εκμετάλλευσης». 

4. Τα κριτήρια αξιολόγησης και οι συντελεστές βα¬ 
ρύτητας αφορούν: 

Α. ΠΕΡΙΒΑΛΛΟΝΤΙΚΑ ΚΡΙΤΗΡΙΑ (οικολογικά χαρακτη¬ 
ριστικά της περιοχής παρέμβασης) 
α) Δικαιούχος με όλη την εντασσόμενη έκταση εντός 
του Δικτύου ΦΥΣΗ 2000: Βαθμοί 50 
β) Δικαιούχος με το μεγαλύτερο τμήμα της εντασ¬ 
σόμενης έκτασης (ποσοστό > 50%) εντός του Δικτύου 
ΦΥΣΗ 2000: Βαθμοί 40. 

γ) Δικαιούχος με το μεγαλύτερο τμήμα της εντασ¬ 
σόμενης έκτασης (ποσοστό > 50%) εκτός του Δικτύου 
ΦΥΣΗ 2000: Βαθμοί 10. 

Οι προϋποθέσεις των παραγράφων α, β και γ πιστο¬ 
ποιούνται από στοιχεία της Δ/νσης Γ εωργίας της Ν.Α. 
Κιλκίς. 

Β. ΑΝΑΠΤΥΞΙΑΚΑ ΚΡΙΤΗΡΙΑ 
α) ΙΔΙΟΤΗΤΑ ΔΙΚΑΙΟΥΧΟΥ 

αα) Ο υποψήφιος για ένταξη στο πρόγραμμα, ο οποίος 
είναι ενταγμένος στο Μέτρο 3.1 των νέων γεωργών: 
Βαθμοί 10. 

ββ) Ο υποψήφιος για ένταξη στο πρόγραμμα, ο οποίος 
είναι διάδοχος πρόωρης συνταξιοδότησης: Βαθμοί 10. 

γγ) Ο υποψήφιος για ένταξη στο πρόγραμμα, ο οποίος 
είναι κατά κύρια απασχόληση γεωργός: Βαθμοί 6. 

δδ) Ο υποψήφιος για ένταξη στο πρόγραμμα, ο οποίος 
είναι κάτω των 40 ετών κατά την ημερομηνία υποβολής 
του φακέλου υποψηφιότητας: Βαθμοί 5. 

εε) Ο υποψήφιος για ένταξη στο πρόγραμμα, ο οποίος 
διαθέτει εγκεκριμένο Σχέδιο Βελτίωσης του Μέτρου 1.1 
του Ε.Π.Α.Α.-Α.Υ., το οποίο βρίσκεται σε εξέλιξη: Βαθ¬ 
μοί 5. 

β) ΠΕΡΙΟΧΗ ΜΟΝΙΜΗΣ ΚΑΤΟΙΚΙΑΣ 
Ο υποψήφιος για ένταξη στο πρόγραμμα, ο οποίος 
έχει ως τόπο μόνιμης κατοικίας ορεινή ή μειονεκτική πε¬ 
ριοχή, σύμφωνα με την Οδηγία 85/148/ΕΟΚ: Βαθμοί 10. 

Η συνδρομή του κριτηρίου αυτού αποδεικνύεται με 
απόφαση του οικείου Δημάρχου. 

Γ. ΚΟΙΝΩΝΙΚΑ ΚΡΙΤΗΡΙΑ 

α) Ο υποψήφιος για ένταξη, ο οποίος είναι πολύτεκνος: 
Βαθμοί 10. 

Η ιδιότητα του αιτούντος ως πολυτέκνου πρέπει να 
αποδεικνύεται με σχετική βεβαίωση. 

β) Οικογένειες με προστατευόμενα μέλη ή ανήλικα 
παιδιά: Βαθμοί 7. 

Σε περίπτωση ισοβαθμίας προηγούνται όσοι πληρούν 
τα περιβαλλοντικά κριτήρια και έπονται όσοι πληρούν 
τα αναπτυξιακά και κοινωνικά κριτήρια κατά σειρά προ¬ 
τεραιότητας. 

5. Μετά το πέρας όλων των απαραίτητων ελέγχων 
και τη συμπλήρωση της «Εκθεσης Διοικητικού Προεντα- 
ξιακού Ελέγχου και Αξιολόγησης Εκμετάλλευσης» για 
κάθε ενδιαφερόμενο, συντάσσεται από τον χειριστή του 
Μέτρου πίνακας κατάταξης με τους υποψηφίους προς 
ένταξη με φθίνουσα σειρά βαθμολογίας. Στον πίνακα 
κατάταξης υποψηφίων προς ένταξη αναγράφονται τα 
εξής στοιχεία: ονοματεπώνυμο, όνομα πατρός, Α.Φ.Μ., 
Α.Δ.Τ., Δήμος, Δημοτικό Διαμέρισμα, αριθμός στρεμμά¬ 
των προς ένταξη, μεθοδολογία και βαθμολογία. 

Για τους υποψηφίους που κρίνονται απορριπτέοι συ- 
ντάσσεται ξεχωριστός πίνακας που περιέχει ονοματε¬ 
πώνυμο, όνομα πατρός, Α.Φ.Μ., Α.Δ.Τ., Δήμο, Δημοτικό 
Διαμέρισμα και πλήρη αιτιολόγηση των λόγων απόρρι¬ 
ψης κάθε περίπτωσης. Οι παραπάνω πίνακες (πίνακας 
κατάταξης με τους υποψηφίους προς ένταξη και πίνα¬ 
κας απορριπτομένων) υποβάλλονται στη Γνωμοδοτική 
Επιτροπή του άρθρου 15. 

Αρθρο 15 

Γνωμοδοτική Επιτροπή 

1. Με απόφαση του Νομάρχη Κιλκίς, μετά από εισή¬ 
γηση του Προϊσταμένου της Δ/νσης Γεωργίας της Ν.Α. 
Κιλκίς, συγκροτείται Τριμελής Γνωμοδοτική Επιτροπή 
για την τελική αξιολόγηση των φακέλων υποψηφιότη¬ 
τας, η οποία συγκροτείται από: 

α) Γ εωπόνο-υπάλληλο της Δ/νσης Γ εωργίας, ως πρό¬ 
εδρο με τον αναπληρωτή του. 

β) Γεωπόνο (κατά προτίμηση ειδικό επί του εξεταζό¬ 
μενου αντικειμένου)-υπάλληλο της Δ/νσης Γ εωργίας ως 
μέλος με τον αναπληρωτή του. 

γ) Τοπογράφο-υπάλληλο της Ν.Α. με τον αναπληρω¬ 
τή του και, σε περίπτωση έλλειψης τοπογράφου, από 
γεωπόνο της Δ/νσης Γ εωργίας. 

Η Γνωμοδοτική Επιτροπή συγκροτείται πριν από τη 
λήξη της προθεσμίας υποβολής των φακέλων υποψη¬ 
φιότητας. 


2. Ως εισηγητής στη Γ νωμοδοτική Επιτροπή ορίζεται ο 
χειριστής του Μέτρου, όπως προβλέπεται στην παρ.1 του 
άρθρου 14 της παρούσας και η γραμματειακή υποστή¬ 
ριξη παρέχεται από υπάλληλο της Δ/νσης Γ εωργίας. Οι 
υπάλληλοι που συμμετέχουν στη Γ νωμοδοτική Επιτροπή 
είναι διαφορετικοί από αυτούς που πραγματοποίησαν 
τους προενταξιακούς ελέγχους ή την αξιολόγηση των 
φακέλων για τους συγκεκριμένους παραγωγούς. 

3. Έργο της Γνωμοδοτικής Επιτροπής είναι: 

α) Ο έλεγχος τήρησης της διαδικασίας προενταξιακού 
ελέγχου και αξιολόγησης των φακέλων υποψηφιότη¬ 
τας. 

β) Η πραγματοποίηση διοικητικών και επιτόπιων ελέγ¬ 
χων, όπου αυτό κρίνεται απαραίτητο από την Επιτροπή. 

γ) Η έκδοση απόφασης, η οποία περιλαμβάνει αναλυτι¬ 
κούς πίνακες κατάταξης που περιέχουν τους εν δυνάμει 
δικαιούχους και τους απορριπτομένους και υπογράφε¬ 
ται από τα μέλη της Γνωμοδοτικής Επιτροπής και από 
τον Προϊστάμενο της Διεύθυνσης Γ εωργίας Κιλκίς. Στην 
απόφαση αυτή γίνεται ρητή μνεία της δυνατότητας 
άσκησης προσφυγής, σύμφωνα με τις διατάξεις των 
άρθρων 17 και 18 της παρούσας απόφασης. 

4. Η Γνωμοδοτική Επιτροπή συνεδριάζει στα γραφεία 
της Δ/νσης Γ εωργίας, μετά από πρόσκληση του Προέ¬ 
δρου της και το έργο της πρέπει να έχει ολοκληρωθεί 
το αργότερο εντός δέκα (10) εργασίμων ημερών από το 
πέρας της περιόδου αξιολόγησης των φακέλων. 

Αρθρο 16 

Δημοσιοποίηση των Καταστάσεων 

Η απόφαση της Γ νωμοδοτικής Επιτροπής μαζί με τους 
πίνακες κατάταξης των εν δυνάμει δικαιούχων, καθώς 
και οι καταστάσεις των απορριπτομένων, δημοσιοποι¬ 
ούνται με ευθύνη της Δ/νσης Γ εωργίας της Ν.Α. Κιλκίς 
στην τοπική κοινωνία (τοιχοκόλληση στην είσοδο της 
Δ/νσης Γ εωργίας, στα Δημοτικά ή Κοινοτικά καταστήμα¬ 
τα του Νομού και στις συνεταιριστικές οργανώσεις των 
παραγωγών, δημοσιοποίηση στα τοπικά ΜΜΕ, κ.λ.π.) για 
διάστημα δέκα (10) εργάσιμων ημερών από την πρώτη 
δημοσιοποίηση. Η πρώτη δημοσιοποίηση πραγματοποι¬ 
είται την επομένη της περάτωσης της τελικής αξιολό¬ 
γησης από τη Γ νωμοδοτική Επιτροπή. 

Άρθρο 17 
Προσφυγές 

1. Οι υποψήφιοι ή κάθε τρίτος που έχει έννομο συμ¬ 
φέρον δύναται, εντός είκοσι (20) εργασίμων ημερών 
από την ημερομηνία της πρώτης δημοσιοποίησης των 
καταστάσεων του άρθρου 16 της παρούσας, να ασκή¬ 
σουν προσφυγή κατά της απόφασης της Γνωμοδοτικής 
Επιτροπής στην οποία προβάλλουν τους ισχυρισμούς 
τους και προσκομίζουν τα παραστατικά που αποδεικνύ- 
ουν την ορθότητά τους. 

2. Οι προσφυγές υποβάλλονται στη Δ/νση Γ εωργίας 
της Ν.Α. Κιλκίς και εξετάζονται από Τριμελή Επιτροπή 
Προσφυγών, που συγκροτείται με απόφαση του Γενι¬ 
κού Γραμματέα της Περιφέρειας Κεντρικής Μακεδονίας 
μετά από εισήγηση του Προϊσταμένου της Διεύθυνσης 
Γεωργίας Κιλκίς. Η ανωτέρω Επιτροπή συγκροτείται 
υποχρεωτικά πριν από την λήξη της προθεσμίας υπο¬ 
βολής των φακέλων υποψηφιότητας. Τα μέλη της Επι¬ 
τροπής Προσφυγών είναι διαφορετικά από τα μέλη της 
Γ νωμοδοτικής Επιτροπής του άρθρου 15 της παρούσας 

αλλά με αντίστοιχες ειδικότητες και δύνανται να είναι 
υπάλληλοι της Ν.Α. ή της Περιφέρειας. 

3. Η εν λόγω Επιτροπή αποφασίζει επί των προσφυγών 
το αργότερο εντός δέκα (10) εργασίμων ημερών από 
την υποβολή της ένστασης και υποβάλλει τα πορίσματά 
της στη Δ/νση Γεωργίας της Ν.Α. Κιλκίς. 

Άρθρο 18 

Ένταξη - Απόρριψη 

1. Μετά το πέρας της εξέτασης των προσφυγών 
(εφόσον υπάρχουν) ο Προϊστάμενος της Δ/νσης Γ εωρ¬ 
γίας της Ν.Α. Κιλκίς καταρτίζει τον τελικό πίνακα (με 
φθίνουσα σειρά κατάταξης) των υποψηφίων δικαιού¬ 
χων προς ένταξη και των απορριπτομένων, σύμφωνα 
με την απόφαση της Γνωμοδοτικής Επιτροπής και τις 
αποφάσεις της Επιτροπής Προσφυγών, σε περίπτωση 
που ασκήθηκαν προσφυγές. Ο τελικός πίνακας, μαζί με 
τις αποφάσεις των ως άνω επιτροπών και την «Εκθεση 
Προενταξιακών Ελέγχων», αποστέλλεται με εισηγητικό 
σημείωμα του Προϊσταμένου της Δ/νσης Γ εωργίας στη 
Διεύθυνση Χωροταξίας και Προστασίας Περιβάλλοντος 
του Υπουργείου Αγροτικής Ανάπτυξης και Τροφίμων. 

2. Ο Υπουργός Αγροτικής Ανάπτυξης και Τροφίμων 
εκδίδει απόφαση για την ένταξη των υποψηφίων στο 
Μέτρο, μετά από εισήγηση της Διεύθυνσης Χωροταξίας 
και Προστασίας Περιβάλλοντος, η οποία διατυπώνεται, 
αφού ληφθούν υπόψη και οι διαθέσιμες πιστώσεις, εντός 
δεκαπέντε (15) εργασίμων ημερών από την παραλαβή 
από την ως άνω Διεύθυνση του τελικού πίνακα. 

3. Η ανωτέρω απόφαση διαβιβάζεται στη Διεύθυνση 
Γεωργίας της Ν.Α. Κιλκίς, η οποία μεριμνά για την κοι¬ 
νοποίησή της στους ενδιαφερομένους επί αποδείξει 
και την ανάρτησή της στον πίνακα ανακοινώσεων της 
Δ/νσης Γ εωργίας. 

Άρθρο 19 

Σύμβαση 

1. Οι υποψήφιοι δικαιούχοι, οι οποίοι ορίζονται στην 
Υπουργική Απόφαση ένταξης της παρ. 2 του άρθρου 
18 της παρούσας πρέπει να προσέλθουν στη Δ/νση 
Γεωργίας της Ν.Α. Κιλκίς εντός δέκα (10) εργασίμων 
ημερών από την ημερομηνία κοινοποίησης της ως άνω 
απόφασης για να υπογράψουν τη σύμβαση ένταξης. Η 
σύμβαση υπογράφεται σε τρία (3) αντίγραφα από τον 
παραγωγό και τον Προϊστάμενο της Δ/νσης Γ εωργί¬ 
ας της Ν.Α. Κιλκίς, ο οποίος εκπροσωπεί νομίμως τον 
Υπουργό Αγροτικής Ανάπτυξης και Τροφίμων. Αφού 
υπογραφούν και τα τρία (3) αντίγραφα της σύμβασης, 
πρωτοκολλούνται από τη Διεύθυνση Γεωργίας Κιλκίς 
και στη συνέχεια διατίθενται ως ακολούθως: 

α) ένα αντίγραφο λαμβάνει ο ενδιαφερόμενος, ώστε να 
συμπεριληφθεί στον αγροπεριβαλλοντικό του φάκελο. 


β) ένα αντίγραφο παραμένει στον φάκελο του ενδια¬ 
φερομένου στη Δ/νση Γ εωργίας Κιλκίς. 

γ) ένα αντίγραφο διαβιβάζεται στη Δ/νση Χωροταξίας 
και Προστασίας Περιβάλλοντος. 

2. Η μη εμπρόθεσμη προσέλευση του υποψηφίου προς 
ένταξη δικαιούχου, σύμφωνα με την παρ. 1 του παρόντος 
άρθρου, συνεπάγεται την μη ένταξή του στο Μέτρο. 

3. Οι δεσμεύσεις των δικαιούχων ξεκινούν από την 
ημερομηνία υπογραφής της σύμβασης και λήγουν με 
τη λήξη της τελευταίας καλλιεργητικής περιόδου, με 
την επιφύλαξη όσων αναφέρονται στην παράγρ. 1 του 
άρθρου 7 της παρούσας. 

4. Κατάσταση με τα στοιχεία των δικαιούχων, την 
ημερομηνία υπογραφής και τον αριθμό πρωτοκόλλου 
των συμβάσεων αποστέλλεται από τη Δ/νση Γ εωργίας 
της Ν.Α. Κιλκίς στη Δ/νση Χωροταξίας και Προστασίας 
Περιβάλλοντος του Υπουργείου Αγροτικής Ανάπτυξης 
και Τροφίμων, στη Διαχειριστική Αρχή του Ε.Π.Α.Α. 2000- 
2006 και στον Ο.Π.Ε.Κ.Ε.Π.Ε, εντός είκοσι (20) εργασίμων 
ημερών από την υπογραφή των συμβάσεων. 

5. Σύμφωνα με το άρθρο 37 του Καν. 817/2004 δικαι¬ 
ούχος που έχει υπογράψει σύμβαση τα προηγούμενα 
έτη δύναται να υποβάλλει κατά τη διάρκεια της πε¬ 
νταετούς του δέσμευσης αίτηση επέκτασης της ανα- 
ληφθείσας υποχρέωσης, για την υπόλοιπη διάρκεια 
ισχύος της δέσμευσης. Η πρόσθετη έκταση πρέπει να 
είναι αισθητά μικρότερη της αρχικής και να μην υπερ¬ 
βαίνει τα είκοσι (20) στρέμματα. Στην περίπτωση αυτή 
υποβάλλεται αίτηση επέκτασης και τροποποιημένο 
ΣΠΔ και ο παραγωγός υπογράφει συμπληρωματική 
σύμβαση. 

6. Για κάθε ενδιαφερόμενο - δικαιούχο ή απορριπτόμε- 
νο - τηρείται στη Δ/νση Γ εωργίας της Ν.Α. Κιλκίς αγρο- 
περιβαλλοντικός φάκελος με όλα τα παραστατικά που 
τον αφορούν. Τα στοιχεία των φακέλων είναι διαθέσιμα 
στις κατά περίπτωση αρμόδιες αρχές εφαρμογής και 
ελέγχων, κατόπιν σχετικής αίτησής τους. 

7. Σε περίπτωση αλλαγής του Εγγράφου Προγραμ¬ 
ματισμού Αγροτικής Ανάπτυξης (ΕΠΑΑ) 2000-2006 το 
Υπουργείο διατηρεί το δικαίωμα αλλαγής των όρων 
της σύμβασης. 

ΚΕΦΑΛΑΙΟ Δ 
Ενισχύσεις - Πληρωμές 

Αρθρο 20 
Ύψος Ενίσχυσης 

1. Το ύψος της ενίσχυσης υπολογίζεται με βάση την 
συνολική επιλέξιμη έκταση. Στους παρακάτω Πίνακες 
Α και Β ορίζεται το ύψος της ενίσχυσης, σε ευρώ ανά 
εκτάριο (€/Ηα) της επιλέξιμης καλλιέργειας, για τις δύο 
μεθοδολογίες Α και Β του Μέτρου. 


ΠΙΝΑΚΑΣ Α 


Μεθοδολογία Α σε Ευρώ ανά Ηα 


Επιλέξιμη 

Καλλιέργεια 

Απώλεια 

Εισοδήματος 

Κίνητρο 

Αμοιβή 

Συμβούλου 

Ανάλυση 

Εδάφους 

Μέγιστη 
Ενίσχυση (1) 

Ελάχιστη 
Ενίσχυση (2) 

Αραβόσιτος 

334,77 

66,95 

30 

25 

456,72 

431,72 

Μηδική 

370.76 

74.15 

30 

25 

499.91 

474.91 

Τριφύλλια 

248. 37 

49.67 

30 

25 

353.04 

328.04 

Βαμβάκι_ 

_455,00_ 

_900(3_ 

30 

_25_ 

_600.00_ 

_575.00_ 

ΠΙΝΑΚΑΣ Β 

Μεθοδολογία Β σε Ευρώ ανά Ηα 


Επιλέξιμη 

Καλλιέργεια 

Απώλεια 

Εισοδήματος 

Κίνητρο 

Αμοιβή 

Συμβούλου 

Ανάλυση 

Εδάφους 

Μέγιστη 
Ενίσχυση (1) 

Ελάχιστη 
Ενίσχυση (2) 

Αραβόσιτος 

383,10 

76,62 

30 

25 

514,72 

489,72 

Μηδική 

419,10 

83,82 

30 

25 

557,92 

532,92 

Τριφύλλια 

296,70 

59,34 

30 

25 

411,04 

386,04 

Βαμβάκι 

455,00 

90,00 

30 

25 

600,00 

575,00 


2. Στην ενίσχυση που λαμβάνει ο δικαιούχος περι¬ 
λαμβάνονται η απώλεια εισοδήματος κατά περίπτωση 
καλλιέργειας και μεθοδολογίας, το κίνητρο (20%) και 
η αμοιβή του συμβούλου γεωπόνου, η οποία έχει υπο- 
λογισθεί στα τριάντα (30) ευρώ ανά εκτάριο. Επιπλέον 
της παραπάνω ενίσχυσης είναι επιλέξιμη η δαπάνη για 
την ανάλυση του εδάφους, η οποία μπορεί να ανέρχεται 
έως είκοσι πέντε (25) ευρώ ανά εκτάριο (€/Ηα). 

3. Για την αποτελεσματικότερη εφαρμογή του προ¬ 
γράμματος, κάθε χρόνο οι παραγωγοί μεριμνούν προ¬ 
αιρετικά για την πραγματοποίηση εδαφολογικών ανα¬ 
λύσεων στα αγροτεμάχια της εκμετάλλευσής τους. 
Ο προγραμματισμός της διενέργειας των αναλύσεων 
γίνεται σε συνεργασία με το γεωπόνο-σύμβουλο και 
εμφανίζεται στο Σ.Π.Δ. 

4. Οι εδαφολογικές αναλύσεις πραγματοποιούνται 
από εργαστήριο, κατά προτίμηση εποπτευόμενο από 
το Υπουργείο Αγροτικής Ανάπτυξης και Τροφίμων. 

5. Προϋπόθεση για την είσπραξη από τον δικαιού¬ 
χο της μέγιστης ενίσχυσης (1) που αναφέρεται στους 
ανωτέρω πίνακες Α και Β είναι η διενέργεια εδαφο- 
λογικών αναλύσεων στο 20% των αγροτεμαχίων του 
ετησίως και η προσκόμιση της απόδειξης πληρωμής 
από το εργαστήριο που πραγματοποίησε τις αναλύ¬ 
σεις. Σε περίπτωση που ο δικαιούχος επιλέξει να μην 
πραγματοποιήσει εδαφολογικές αναλύσεις λαμβάνει 
την ελάχιστη ενίσχυση (2). 

6. Οι ετήσιες οικονομικές ενισχύσεις που καταβάλ¬ 
λονται σε κάθε δικαιούχο για το σύνολο των γεωργο- 
περιβαλλοντικών μέτρων δεν μπορούν να υπερβούν το 
ποσό των εξακοσίων (600) ευρώ/εκτάριο για τις ετήσιες 
καλλιέργειες, σύμφωνα με το παράρτημα του Καν(ΕΚ) 
1257/99. 

Άρθρο 21 

Καταβολή της Ενίσχυσης 

1. Μετά την ολοκλήρωση των ετήσιων δεσμεύσεών 
του και προκειμένου να λάβει την αναλογούσα οικο¬ 
νομική ενίσχυση, ο δικαιούχος υποβάλλει κάθε έτος 
στη Δ/νση Γεωργίας της Ν.Α. Κιλκίς Αίτηση Πληρωμής 
- Δήλωση Εφαρμογής, συνοδευόμενη από τα εξής δι- 
καιολογητικά: 

α) Αντίγραφο της Αίτησης - Δήλωσης του Ο.Σ.Δ.Ε. για 
το έτος εφαρμογής που αιτείται να πληρωθεί. 

β) Θεωρημένο αντίγραφο του Δελτίου Παροχής Υπη¬ 
ρεσιών του γεωπόνου - συμβούλου, ως αποδεικτικό 
καταβολής της αμοιβής του. 

γ) Απόδειξη καταβολής από τον γεωπόνο - σύμβουλο 
της κράτησης υπέρ του ΓΕΩΤ.Ε.Ε., η οποία ανέρχεται 
σε ποσοστό 2% επί της αμοιβής του (άρθρο 13, παρ.1 
του ν. 1474/1984 (ΦΕΚ 128 Α'). 


δ) Τιμολόγια ή απόδειξη πραγματοποίησης εδαφολο- 
γικών αναλύσεων από τον παραγωγό. 

ε) Αντίγραφο της πρώτης σελίδας του βιβλιαρίου του 
τραπεζικού λογαριασμού της ΑΤΕ, εφόσον έχει αλλάξει 
ο λογαριασμός σε σχέση με αυτόν που υποβλήθηκε στο 
φάκελο υποψηφιότητας. 

2. α) Οι αιτήσεις πληρωμής - δηλώσεις εφαρμογής 
υποβάλλονται εντός είκοσι (20) εργασίμων ημερών από 
τη συμπλήρωση ενός ημερολογιακού έτους από την 
ημερομηνία υπογραφής της σύμβασης. Η διαδικασία 
υποβολής επαναλαμβάνεται κάθε χρόνο με την ίδια 
καταληκτική ημερομηνία υποβολής. 

β) Εκτός περιπτώσεων ανωτέρας βίας και εκτάκτων 
περιστατικών, όπως αναφέρεται στο άρθρο 72 του Καν. 
(ΕΚ) 796/2004, η μη εμπρόθεσμη υποβολή της αίτησης 
πληρωμής οδηγεί σε μείωση κατά 1% ανά εργάσιμη ημέ¬ 
ρα των ποσών που ο κάτοχος της εκμετάλλευσης έχει 
δικαίωμα να λάβει εάν η αίτηση υποβληθεί εμπρόθεσμα. 
Σε περίπτωση καθυστέρησης μεγαλύτερης των είκοσι 
πέντε (25) ημερολογιακών ημερών, η αίτηση απορρίπτε¬ 
ται και δεν χορηγείται καμία οικονομική ενίσχυση. 

3. Σχετικά με τη διαδικασία και τους απαιτούμενους 
ελέγχους για την πραγματοποίηση της πληρωμής του 
εν λόγω Μέτρου, εφαρμόζονται οι διατάξεις της αριθ. 
640/141102/1-12-2005 (ΦΕΚ 1754 Β') κοινής υπουργικής 
απόφασης, όπως κάθε φορά ισχύει. 

ΚΕΦΑΛΑΙΟ Ε 
Έλεγχοι - Κυρώσεις 

Αρθρο 22 
Έλεγχοι 

1. Κατά τη διάρκεια εφαρμογής του Μέτρου και για την 
αποτελεσματική εφαρμογή του διενεργούνται ετησίως 
και πριν από την πληρωμή των ενισχύσεων διοικητικοί 
και επιτόπιοι έλεγχοι, σύμφωνα με τα προβλεπόμενα 
στην υπ’ αριθμ. 640/141102/1.12.2005 (ΦΕΚ 1754 Β') κοινή 
υπουργική απόφαση, όπως κάθε φορά ισχύει. 

2. Οι επιτόπιοι έλεγχοι διενεργούνται από τριμελείς 
Επιτροπές, οι οποίες απαρτίζονται από γεωπόνο, πε- 
ριβαλλοντολόγο (ή γεωπόνο σε περίπτωση έλλειψης 
περιβαλλοντολόγου) και τοπογράφο, όπως ορίζεται 
στο άρθρο 5 της υπ’ αριθμ. 640/141102/1.12.2005 κοινής 
υπουργικής απόφασης, όπως κάθε φορά ισχύει. 

3. Η ενημέρωση των δικαιούχων για τα αποτελέσματα 
των ελέγχων πραγματοποιείται για μεν τους επιτόπιους 
ελέγχους, με την παράδοση αντιγράφου της «Εκθεσης 
Επιτόπιου Ελέγχου Εκμετάλλευσης», για δε τους διοικη¬ 
τικούς ελέγχους, με ανάρτηση των σχετικών καταστά¬ 
σεων στο αντίστοιχο δημοτικό ή κοινοτικό διαμέρισμα 
του Νομού επί δέκα (10) εργάσιμες ημέρες. 

Άρθρο 23 
Κυρώσεις 

Κατά την εφαρμογή του προγράμματος επιβάλλονται 
κυρώσεις στις ακόλουθες περιπτώσεις: 

I. Δήλωση ανακριβών στοιχείων: 

Σε περίπτωση που ο δικαιούχος υποβάλλει ανακριβή 
δήλωση από πρόθεση ή σοβαρή αμέλεια, επιβάλλο¬ 
νται οι κυρώσεις που προβλέπονται στο άρθρο 72 του 
Καν.(ΕΚ) 817/2004. 

1. Σε περίπτωση υποβολής ανακριβούς δήλωσης από 
πρόθεση, ο παραγωγός αποβάλλεται από το συγκεκρι¬ 
μένο Μέτρο και αποκλείεται για δύο ημερολογιακά έτη 
από όλα τα αγροπεριβαλλοντικά μέτρα. 

α) Εφόσον η ανακριβής δήλωση από πρόθεση αφορά 
την αίτηση πληρωμής, δεν καταβάλλεται στο δικαιούχο 
καμία ενίσχυση για το ημερολογιακό έτος, στο οποίο 
αναφέρεται η αίτηση πληρωμής και για το επόμενο έτος 
δεν του καταβάλλεται καμία ενίσχυση για το σύνολο 
των αγροπεριβαλλοντικών μέτρων. Τυχόν καταβληθέντα 
ποσά αναζητούνται ως αχρεωστήτως καταβληθέντα 
προσαυξημένα με τους αναλογούντες τόκους. 

β) Εφόσον η ανακριβής δήλωση από πρόθεση αφορά 
την αίτηση ένταξης στο Μέτρο, ο αποκλεισμός διαρκεί 
για περίοδο δύο (2) ημερολογιακών ετών από την ημε¬ 
ρομηνία υποβολής της αίτησης ένταξης για το σύνολο 
των αγροπεριβαλλοντικών μέτρων. 

2. Σε περίπτωση υποβολής ανακριβούς δήλωσης από 
σοβαρή αμέλεια, ο δικαιούχος αποκλείεται από το Μέ¬ 
τρο, καθώς και από όλα τα αγροπεριβαλλοντικά μέτρα 
για το ημερολογιακό έτος, στο οποίο αναφέρεται η 
αίτηση. 

α) Εφόσον η ανακριβής δήλωση λόγω σοβαρής αμέ¬ 
λειας αφορά την αίτηση πληρωμής, δεν καταβάλλε¬ 
ται στον δικαιούχο καμία ενίσχυση για το σύνολο των 
αγροπεριβαλλοντικών μέτρων και για το ημερολογιακό 
έτος, στο οποίο αναφέρεται η αίτηση πληρωμής. Τυχόν 
καταβληθέντα ποσά για το έτος αυτό επιστρέφονται 
ως αχρεωστήτως καταβληθέντα, προσαυξημένα με τους 
αναλογούντες τόκους. 

β) Εφόσον η ως άνω ανακριβής δήλωση αφορά την 
αίτηση ένταξης στο Μέτρο, ο αποκλεισμός διαρκεί για 
ένα (1) ημερολογιακό έτος από την ημερομηνία υποβο¬ 
λής της αίτησης ένταξης για το σύνολο των αγροπερι- 
βαλλοντικών μέτρων. 

II. Δήλωση ανακριβών στοιχείων που αφορούν την 
επιλέξιμη έκταση: 

1. Σε περίπτωση παραβάσεων εκ μέρους του δικαιού¬ 
χου που αφορούν την έκταση επιβάλλονται οι κυρώσεις 
του ΟΣΔΕ, οι οποίες προβλέπονται στα άρθρα 50 και 51 
παρ. 1 του Καν. (ΕΚ) 796/2004, ανεξάρτητα αν δικαιούται 
ή όχι ενισχύσεων από το ΟΣΔΕ. 

2. Σε περίπτωση που η απόκλιση μεταξύ δηλωθείσας 
και πιστοποιηθείσας-κατά τον διοικητικό ή τον επιτόπιο 
έλεγχο- έκτασης υπερβαίνει το 3%, η καταβαλλόμενη 
ενίσχυση του τρέχοντος έτους υφίσταται μείωση που 
αντιστοιχεί στο ποσό της κύρωσης κατά το τρέχον 
έτος, σύμφωνα με την παράγραφο 1 και επιπλέον επι- 
στρέφονται τα χρήματα που καταβλήθηκαν για την εν 
λόγω έκταση τα προηγούμενα έτη εφαρμογής. Σε πε¬ 
ρίπτωση που το ποσό που προκύπτει είναι μεγαλύτερο 
της καταβαλλόμενης ενίσχυσης, η διαφορά επιστρέφε- 
ται ως αχρεωστήτως καταβληθέν ποσό. 


3. Εφόσον από το διοικητικό ή/και τον επιτόπιο έλεγχο 
προκύψει απόκλιση μεταξύ δηλωθείσας και πιστοποιη- 
θείσας έκτασης, για την επόμενη καλλιεργητική περίο¬ 
δο, ο δικαιούχος υποχρεούται να τροποποιήσει το Σ.Π.Δ. 
ως προς την έκταση και να το υποβάλλει εκ νέου προς 
έλεγχο στη Δ/νση Γεωργίας Κιλκίς, προσαρμόζοντας τις 
δεσμεύσεις του στην μετά τον έλεγχο πιστοποιηθείσα 
έκταση. Η Δ/νση Γ εωργίας υποχρεούται να τροποποιή¬ 
σει την υπογραφείσα σύμβαση αναγράφοντας την μετά 
τον έλεγχο πιστοποιηθείσα έκταση. 

III. Μη τήρηση εκ μέρους του δικαιούχου των όρων 
της σύμβασης: 

Στην κατηγορία αυτή περιλαμβάνονται οι κατωτέρω 
παραβάσεις εκ μέρους του δικαιούχου: 

1. Μη τήρηση της πενταετούς δέσμευσης: 

Σε περίπτωση που ο δικαιούχος διακόψει μονομερώς 
την εφαρμογή του προγράμματος πριν την ολοκλήρωση 
της πενταετίας, χωρίς να συντρέχουν λόγοι ανωτέρας 
βίας, ο δικαιούχος αποβάλλεται από το Μέτρο και, επι¬ 
πλέον, του επιβάλλονται οι ακόλουθες κυρώσεις: 

α) Εφόσον η διακοπή έγινε το πρώτο έτος, δεν χορη¬ 
γείται καμία ενίσχυση ή εφόσον έχει χορηγηθεί, επι- 
στρέφεται ως αχρεωστήτως καταβληθείσα. 

β) Εφόσον η διακοπή έγινε εντός του 2ου ή 3ου έτους, 
δεν χορηγείται καμία ενίσχυση για το έτος της διακο¬ 
πής ή εφόσον έχει χορηγηθεί, το ποσό επιστρέφεται 
ως αχρεωστήτως καταβληθέν, προσαυξημένο με τους 
νόμιμους τόκους, και επιβάλλεται, επιπλέον, χρηματική 
ποινή που ισούται με το 50% της ενίσχυσης που χορη¬ 
γήθηκε το προηγούμενο έτος. 

γ) Εφόσον η διακοπή έγινε εντός του 4ου ή 5ου έτους, 
δεν χορηγείται καμία ενίσχυση για το έτος διακοπής ή 
εφόσον έχει χορηγηθεί, το ποσό επιστρέφεται ως αχρε¬ 
ωστήτως καταβληθέν, προσαυξημένο με τους νόμιμους 
τόκους, και επιβάλλεται, επιπλέον, χρηματική ποινή που 
ισούται με το 25% της ενίσχυσης που χορηγήθηκε το 
προηγούμενο έτος. 

Οι ανωτέρω κυρώσεις δεν επιβάλλονται στην περί¬ 
πτωση διαδοχής της γεωργικής εκμετάλλευσης από 
διάδοχο παραγωγό που αναλαμβάνει να συνεχίσει την 
τήρηση των δεσμεύσεων του δικαιούχου, που απορ¬ 
ρέουν από τη σύμβαση που έχει υπογράψει, για τον 
εναπομένοντα χρόνο μέχρι τη λήξη της, σύμφωνα με 
την παραγρ. 3 του άρθρου 8 της παρούσας. 

2. Μείωση της έκτασης εφαρμογής του Μέτρου: 

Αν κατά τη διάρκεια υλοποίησης του Μέτρου ο δικαι¬ 
ούχος μειώσει την έκταση εφαρμογής του Μέτρου, για 
την οποία έχει συμβατική υποχρέωση, αυθαίρετα και 
χωρίς να συντρέχουν λόγοι ανωτέρας βίας, επιβάλλο¬ 
νται οι κυρώσεις του ΟΣΔΕ για το συγκεκριμένο έτος 
και υποχρεούται να επιστρέφει τις καταβληθείσες ενι¬ 
σχύσεις για την έκταση αυτή από το έτος ένταξής του, 
με τους αναλογούντες τόκους, καθώς και να τροποποι¬ 
ήσει το Σ.Π.Δ. Η Δ/νση Γ εωργίας Κιλκίς υποχρεούται να 
τροποποιήσει την υπογραφείσα σύμβαση. Σε περίπτωση 
επανάληψης της παράβασης, ο δικαιούχος αποβάλλεται 
από το Μέτρο και επιστρέφει τις καταβληθείσες ενισχύ¬ 
σεις ως αχρεωστήτως καταβληθείσες, προσαυξημένες 
με τους αναλογούντες τόκους. 

3. Αντικατάσταση αγροτεμαχίου ή ανύπαρκτο αγρο¬ 
τεμάχιο: 

Η αυθαίρετη αντικατάσταση αγροτεμαχίου καλυ¬ 
πτόμενου από τη σύμβαση και το Σ.Π.Δ. με άλλο, το 

οποίο δεν έχει ενταχθεί στο Μέτρο και, εφόσον δεν 
συντρέχουν λόγοι ανωτέρας βίας, ισοδυναμεί με μείωση 
της έκτασης εφαρμογής του Μέτρου από τον δικαιού¬ 
χο, ίσης με την έκταση του αγροτεμαχίου, το οποίο 
αντικαταστάθηκε. Στην περίπτωση αυτή, ο δικαιούχος 
υποχρεούται να επιστρέφει τις καταβληθείσες ενισχύ¬ 
σεις, προσαυξημένες με τους αναλογούντες τόκους, 
για έκταση ίση με το αγροτεμάχιο, το οποίο αυθαίρετα 
αντικατέστησε. Στην περίπτωση ανύπαρκτου αγροτεμα¬ 
χίου, εφαρμόζονται οι κυρώσεις που προβλέπονται για 
την εκ προθέσεως ανακριβή δήλωση (Αρθρο 23 σημείο 
I παράγρ. 1 της παρούσας). 

4. Μη υποβολή αίτησης-δήλωσης του Ο.Σ.Δ.Ε. από τον 
δικαιούχο: 

Ο δικαιούχος υποχρεούται να υποβάλλει κάθε χρόνο 
αίτηση - δήλωση του Ο.Σ.Δ.Ε. για τα αγροτεμάχια που 
είναι ενταγμένα στο Μέτρο, στα οποία επιπρόσθετα 
αναφέρεται ο κωδικός του Μέτρου. Σε περίπτωση μη 
τήρησης της ανωτέρω υποχρέωσης δεν χορηγείται κα¬ 
μία ενίσχυση για το συγκεκριμένο έτος. Σε περίπτωση 
επανάληψης της παράβασης, ο δικαιούχος αποβάλλεται 
από το Μέτρο. 

5. Μη τήρηση ή πλημμελής τήρηση του γεωργοπερι- 
βαλλοντικού φακέλου: 

Εφόσον δεν τηρείται ο προβλεπόμενος στην περίπτ. 
ε της παρ. 3 του άρθρου 7 της παρούσας γεωργοπε- 
ριβαλλοντικός φάκελος από τον δικαιούχο, η ενίσχυση 
μειώνεται κατά 10%, ενώ σε περίπτωση επανάληψης 
της παράβασης, η μείωση προσαυξάνεται κατά 10% κατ’ 
έτος. Στην περίπτωση που τηρείται ο φάκελος, αλλά 
είναι ελλιπής, δεν επιβάλλεται την πρώτη φορά καμία 
κύρωση, ενώ για κάθε επόμενη φορά που διαπιστώνο¬ 
νται ελλείψεις στον φάκελο, επιβάλλονται οι κυρώσεις 
του πρώτου εδαφίου της παρούσας παραγράφου (η 
ενίσχυση μειώνεται κατά 10%). 

6. Μη τήρηση των Κωδίκων Ορθής Γεωργικής Πρακτι¬ 
κής (Κ.Ο.Γ.Π.) και των Περιβαλλοντικών Υποχρεώσεων: 

Σε περίπτωση μη τήρησης των Κωδίκων Ορθής Γε¬ 
ωργικής Πρακτικής (Κ.Ο.Γ.Π.) και των Περιβαλλοντικών 
Υποχρεώσεων που αφορούν τα ειδικά περιβαλλοντικά 
θέματα, σύμφωνα με το σημείο Α' της παραγρ. 3 του 
άρθρου 7 της παρούσας, εφαρμόζονται οι κυρώσεις 
που προβλέπονται στις κατά περίπτωση αποφάσεις 
εφαρμογής. 

Ειδικότερα, για τους Κώδικες Ορθής Γ εωργικής Πρα¬ 
κτικής επιβάλλονται οι κυρώσεις που προβλέπονται 
στην υπ’ αριθμ. 568/125347/20.1.2004 (ΦΕΚ 142 Β') κοινή 
υπουργική απόφαση, όπως κάθε φορά ισχύει. 

7. Μη συνεργασία κατά τη διάρκεια των ελέγχων: 

Σε περίπτωση που ο δικαιούχος αρνείται τον έλεγ¬ 
χο ή δεν διευκολύνει και δεν συνεργάζεται με εθνικά 
και κοινοτικά ελεγκτικά όργανα, παρεμποδίζοντας τη 
διεξαγωγή των ελέγχων, το ύψος της συνολικής ενί¬ 
σχυσης μειώνεται κατά 20% για το συγκεκριμένο έτος. 
Σε περίπτωση επανάληψης της παράβασης σε επόμενο 
έλεγχο, ο δικαιούχος υποχρεούται να επιστρέφει ως 
αχρεωστήτως καταβληθέντα τα ποσά που έχουν κα¬ 
ταβληθεί τα προηγούμενα έτη, προσαυξημένα με τους 
νόμιμους τόκους και αποβάλλεται από το Μέτρο. 

Ο δικαιούχος απαλλάσσεται των κυρώσεων (εκτός 
των περιπτώσεων ψευδούς δήλωσης) στις περιπτώσεις 
που συντρέχουν λόγοι ανωτέρας βίας. 


IV. Μη τήρηση εκ μέρους του δικαιούχου των ειδικών 
δεσμεύσεων του προγράμματος: 

Οι περιπτώσεις για μη τήρηση από τους δικαιούχους 
των ειδικών δεσμεύσεων που απορρέουν από την εφαρ¬ 
μογή του προγράμματος, όπως αναφέρονται στο σημείο 
Β' της παραγρ. 3 του άρθρου 7 της παρούσας, επισύ¬ 
ρουν τις παρακάτω κυρώσεις: 

1. Αγρανάπαυση και σταθερός ακαλλιέργητος χώ¬ 
ρος: 

α) Στην περίπτωση που δεν εφαρμοσθεί από τον δι¬ 
καιούχο ο σταθερός ακαλλιέργητος χώρος 3% (με απο¬ 
δεκτές μειώσεις 10%), η ενίσχυση για το συγκεκριμένο 
έτος που έχει διαπιστωθεί η συγκεκριμένη παράβαση, 
μειώνεται κατά 20%. Επανάληψη της παράβασης επιφέ¬ 
ρει προσαύξηση του ποσοστού μείωσης της ενίσχυσης 
κατά 20% κατ’ έτος στο σύνολο της χορηγούμενης 
ενίσχυσης του δικαιούχου. 

Η ίδια κύρωση επιβάλλεται και στην περίπτωση που 
δεν διατηρείται σταθερός σε θέση ο ακαλλιέργητος 
χώρος. 

β) Εφόσον η έκταση που τίθεται σε αγρανάπαυση είναι 
μικρότερη από την απαιτούμενη ή δεν εφαρμόζεται στα 
ίδια πάντα αγροτεμάχια, η ενίσχυση στο συγκεκριμένο 
έτος μειώνεται ή εφόσον έχει καταβληθεί, επιστρέφεται 
ως αχρεωστήτως καταβληθείσα ως ακολούθως: 


Ποσοστό Απόκλισης 

(%) 

Ποσοστό Μείωσης 
της Ενίσχυσης 

0 -10 

Την πρώτη φορά 20%, για κάθε 
επόμενη φορά 40% 

11 - 30 

Την πρώτη φορά 40%, για κάθε 
επόμενη φορά 50% 

31 -50 

Την πρώτη φορά καμία ενίσχυση 
για το συγκεκριμένο έτος, την 
επόμενη φορά αποβολή από το 
Μέτρο 

άνω του 51 

Καμία ενίσχυση για το συγκεκρι¬ 
μένο έτος και αποβολή από το 
Μέτρο 


γ) Στην περίπτωση που διαπιστωθεί ότι στην αγρα- 
ναπαυόμενη έκταση ή και στο σταθερό ακαλλιέργητο 
χώρο πραγματοποιούνται καλλιεργητικές παρεμβάσεις 
(π.χ. άρδευση, όργωμα, λίπανση, ζιζανιοκτονία, κλπ.) επι¬ 
βάλλεται μείωση της συνολικής ενίσχυσης που δικαιού¬ 
ται ο γεωργός κατά 50% για το έτος της παράβασης. 
Επανάληψη της παράβασης οδηγεί σε αποβολή από 
το Μέτρο και επιστροφή των μέχρι τότε καταβληθει- 
σών ενισχύσεων, προσαυξημένων με τους νόμιμους 
τόκους. 

δ) Εφόσον για την εφαρμογή της αγρανάπαυσης ή και 
του σταθερού ακαλλιέργητου χώρου δεν επιλέγονται 
κατά προτεραιότητα αγροτεμάχια τα οποία γειτνιάζουν 
με λίμνες ή ποτάμια, επιβάλλεται μείωση της συνολικής 
ενίσχυσης που δικαιούται ο γεωργός κατά 20% για το 
έτος που διαπιστώθηκε η παράβαση. Η παραπάνω κύρω¬ 
ση επιβάλλεται υποχρεωτικά εντός του έτους αυτού. 

2. Αμειψισπορά: 

α) Εφόσον η έκταση που τίθεται σε αμειψισπορά είναι 
μικρότερη της απαιτούμενης βάσει της Μεθοδολογίας Α, 
όπως αυτή ορίζεται στην περίπτ. α του σημείου Β του 
άρθρου 7 της παρούσας, η ενίσχυση στο συγκεκριμένο 
έτος μειώνεται ή εφόσον έχει καταβληθεί, επιστρέφεται 

ως αχρεωστήτως καταβληθείσα προσαυξημένη με τους 
νόμιμους τόκους ως ακολούθως: 


Ποσοστό Απόκλισης 
(%) 

Ποσοστό Μείωσης 
της Ενίσχυσης 

0-10 

Την πρώτη φορά 20%, για κάθε 
επόμενη φορά 40% 

11 - 30 

Την πρώτη φορά 40 %, για 
κάθε επόμενη φορά 50% 

31 - 50 

Την πρώτη φορά καμία ενίσχυ¬ 
ση για το συγκεκριμένο έτος, 
την επόμενη φορά αποβολή 
από το Μέτρο 

άνω του 51 

Καμία ενίσχυση για το συγκε¬ 
κριμένο έτος και αποβολή από 
το Μέτρο 


β) Εφόσον διαπιστωθεί ότι αρδεύονται οι καλλιέργειες 
αμειψισποράς ή εφαρμόζεται αμειψισπορά με παραδο¬ 
σιακά αρδευόμενος καλλιέργειες, επιβάλλεται μείωση 
της συνολικώς δικαιούμενης ενίσχυσης κατά 50%, ενώ 
σε περίπτωση επανάληψης της παράβασης ο δικαιούχος 
αποβάλλεται από το Μέτρο και επιστρέφει τις μέχρι 
τότε καταβληθείσες ενισχύσεις προσαυξημένες με τους 
νόμιμους τόκους. 

3. Σε περίπτωση που το σύνολο των κυρώσεων για ένα 
έτος υπερβαίνει το 100% της ενίσχυσης, δεν χορηγείται 
καμία ενίσχυση στο δικαιούχο για το εν λόγω έτος, 
χωρίς αυτό να επηρεάσει το ύψος της χορηγούμενης 
ενίσχυσης για τα επόμενα έτη. Η συνολική, δηλαδή, 
επιβληθείσα κύρωση δεν δύναται να υπερβαίνει το 100% 
της ετήσιας καταβαλλόμενης ενίσχυσης. 

4. Το Δημόσιο διατηρεί το δικαίωμα να διακόψει μονο- 
μερώς τη σύμβαση με το δικαιούχο, αν σε διάστημα δύο 
ετών διαπιστώσει κατ’ επανάληψη έλλειψη συνεργασίας 
και συμμόρφωσης του δικαιούχου με τις διατάξεις της 
παρούσας απόφασης, που οφείλεται σε υπαιτιότητά 
του. Η αποβολή από το πρόγραμμα του δικαιούχου συ¬ 
νεπάγεται τη μονομερή διακοπή της σύμβασης. 

5. Σε όλες τις περιπτώσεις κυρώσεων που αναφέρο- 
νται στις προηγούμενες παραγράφους, σε περίπτωση 
παρανόμως ή αχρεωστήτως καταβληθεισών ενισχύσεων 
εφαρμόζεται το άρθρο 28 του ν. 2520/1997 (ΦΕΚ 173 Α'), 
όπως αυτό αντικαταστάθηκε με την παράγρ. 5 του άρ¬ 
θρου 2 του ν. 2732/1999 (ΦΕΚ 154 Α') και συμπληρώθηκε 
με το άρθρο 23 του ν. 2945/2001 (ΦΕΚ 223 Α'). 

6. Εξαιρέσεις από τις κυρώσεις ισχύουν για τις πε¬ 
ριπτώσεις που περιγράφονται στο άρθρο 68 του Καν. 
(ΕΚ) 796/2004 και τις περιπτώσεις που εμπίπτουν στο 
άρθρο 9 της παρούσας. 

ΚΕΦΑΛΑΙΟ ΣΤ 

Δημοσιονομικές, Μεταβατικές και Τελικές Διατάξεις 
Άρθρο 24 

Χρηματοδότηση του Μέτρου 

1. Οι χορηγούμενες ενισχύσεις στα πλαίσια του πα¬ 
ρόντος Μέτρου αποτελούν δημόσια δαπάνη που συγ- 
χρηματοδοτείται από Εθνικούς Πόρους και το Ε.Γ.Τ.Π.Ε.- 
Τμήμα Εγγυήσεων με ποσοστό που ορίζεται μέσω του 
ετήσιου Χρηματοδοτικού Πίνακα που αποστέλλεται από 
τις αρμόδιες αρχές προς την Ευρωπαϊκή Επιτροπή. 

2. Για την εφαρμογή του Μέτρου εγκρίνεται συνολική 
δημόσια δαπάνη ύψους πέντε (5) εκατομμυρίων ευρώ 


(€), η οποία θα βαρύνει τον τακτικό προϋπολογισμό 
του Υπουργείου Αγροτικής Ανάπτυξης και Τροφίμων, 
ΚΑΕ 5323, εγγραφόμενης κατ’ έτος και της ανάλογης 
πίστωσης σ’ αυτόν. 

3. Η ανάληψη νομικών δεσμεύσεων έναντι των δικαιού¬ 
χων πρέπει να έχει ολοκληρωθεί έως την 31.12.2006. 

Άρθρο 25 
Τελικές Διατάξεις 

1. Με απόφαση του Υπουργού Αγροτικής Ανάπτυξης 
και Τροφίμων ρυθμίζονται λεπτομέρειες και καθορίζο¬ 
νται τα σχετικά Υποδείγματα για την εφαρμογή της 
παρούσας απόφασης. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Π. ΔΟΥΚΑΣ ΕΥΑΓ. ΜΠΑΣΙΑΚΟΣ 

-♦- 

Αριθμ. οικ. 9307 (2) 

Μεταβίβαση αρμοδιοτήτων και εξουσίας υπογραφής 
«ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στο Γ ενικό Διευθυντή 
Περιφέρειας, στον Προϊστάμενο της Δ/νσης Αστικής 
Κατάστασης και στους Προϊσταμένους των Τμημά¬ 
των αυτής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του ν. 3200/1955 (ΦΕΚ 97/Α/1955) «Περί Διοικητικής 
Αποκέντρωσης». 

β) Του ν.δ. 532/1970 «Συμπλήρωση διατάξεων περί Δι¬ 
οικητικής Αποκ/σεως». 

γ) Του ν. 301/1976 «Περί της δημοσιευόμενης ύλης στην 
Εφημερίδα της Κυβερνήσεως». 

δ) Του ν. 2503/1997 (ΦΕΚ 107/Α/1998) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις» 
σε συνδυασμό με αυτές του ν. 2539/1997 (ΦΕΚ 244/ 
Α/4.12.1997) «Συγκρότηση της Πρωτοβάθμιας Τοπικής 
Αυτοδιοίκησης». 

ε) Του άρθρου 66 του ν. 2683/1999 (ΦΕΚ 19/Α/1999) 
«Κύρωση Κώδικα Κατάστασης Δημοσίων Πολιτικών 
Υπαλλήλων Ν.Π.Δ.Δ. και άλλες διατάξεις». 

στ) Του άρθρου 1 του ν. 2790/2000 (ΦΕΚ 24/Α/2000) 
όπως τροποποιήθηκε και ισχύει. 

ζ) Του ν. 3284/2004 (ΦΕΚ 217/Α/10.11. 2004) «Περί κυρώ- 
σεως του Κώδικα της Ελληνικής Ιθαγένειας». 

η) Του π.δ. 67/2002 «Περί σύστασης Δ/νσεων Αστικής 
Κατάστασης και Αλλοδαπών και Μετανάστευσης στην 
Περιφέρεια Αττικής». 

2. Την ανάγκη απλούστευσης διαδικασιών κατά την 
άσκηση των αρμοδιοτήτων με σκοπό την ταχεία διεκ¬ 
περαίωση των υποθέσεων και εξασφάλιση εύρυθμης 
και αποδοτικής λειτουργίας της Δ/νσης Αστικής Κατά¬ 
στασης της Περιφέρειας. 

3. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Α. Εξουσιοδοτούμε τον Γενικό Διευθυντή Περιφέρειας 
Αττικής να υπογράφει με «ΕΝΤΟΛΗ ΓΕΝΙΚΟΥ ΓΡΑΜΜΑ¬ 
ΤΕΑ» τις παρακάτω ειδικά αναγραφόμενες αποφάσεις, 
έγγραφα ή άλλες πράξεις αρμοδιότητας της Δ/νσης 
Αστικής Κατάστασης της Περιφέρειας Αττικής: 

1. Κτήση ελληνικής ιθαγένειας ομογενών από την τέως 
Σοβιετική Ένωση, σύμφωνα με τις διατάξεις του άρθρου 
1 του ν. 2790/2000 (ΦΕΚ 24/Α/2000) όπως ισχύουν. 

2. Απαντήσεις επί αιτημάτων θεραπείας κατά απορ¬ 
ριπτικών αποφάσεων του Γεν. Γραμματέα στις περι¬ 
πτώσεις που η αρμόδια επιτροπή γνωμοδοτεί εκ νέου 
αρνητικά περί της ομογενειακής ιδιότητας. 

3. Αποστολή στοιχείων στις αρμόδιες αστυνομικές 
και δικαστικές αρχές για την αναζήτηση ποινικών ευ¬ 
θυνών. 

Β. Εξουσιοδοτούμε τον Προϊστάμενο της Δ/νσης Αστι¬ 
κής Κατάστασης της Περιφέρειας Αττικής να υπογράφει 
με «ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ»: 

1. Διαπιστωτικές αποφάσεις περί κτήσεως ή μη κτήσε¬ 
ως της Ελληνικής Ιθαγένειας, όπως ορίζεται στο άρθρο 
25 του ν. 3284/2004 (ΦΕΚ 217/Α/10.11.2004). 

2. Διαπιστωτικές αποφάσεις περί απόκτησης της ελ¬ 
ληνικής ιθαγένειας με ειδικές περιπτώσεις σύμφωνα με 
τις παρ. 1 και 2 του άρθρου 14 του ν. 3284/2004. 

3. Διαπιστωτικές αποφάσεις περί ανάκτησης της ελλη¬ 
νικής ιθαγένειας, σύμφωνα με τις διατάξεις των άρθρων 
22 και 23 του ν. 3284/2004. 

4. Διαπιστωτικές αποφάσεις περί αποβολής της ελλη¬ 
νικής ιθαγένειας, σύμφωνα με τις διατάξεις του άρθρου 
21 του ν. 3284/2004. 

5. Απόρριψη αίτησης πολιτογράφησης, σύμφωνα με 
την παρ. 1 του άρθρου 7 του ν.3284/2004. 

6. Διαβίβαση φακέλου πολιτογράφησης στο Υπουργείο 
Εσωτερικών μετά τη διαπίστωση ότι πληρούνται οι προ¬ 
ϋποθέσεις της παρ. 2 του άρθρου 7 του ν.3284/2004. 

7. Αποφάσεις περί εγγραφής πολιτογραφηθέντων 
ομογενών και αλλοδαπών των οποίων οι αιτήσεις έχουν 
γίνει δεκτές από τον Υπουργό Εσωτερικών. 

8. Αποφάσεις περί εγγραφής ομογενούς που απέκτησε 
την ελληνική ιθαγένεια μετά τη δόση όρκου, καθώς και 


των ανηλίκων τέκνων του στο μητρώο αρρένων και στο 
δημοτολόγιο Δήμου ή Κοινότητας που επιθυμεί. 

9. Τις προβλεπόμενες από την παρ. 6 του άρθρου 76 
του ν. 2910/2001 βεβαιώσεις οι οποίες επέχουν θέση 
άδειας παραμονής και εργασίας, καθώς και τις όμοιες 
του άρθρου 24 του ν. 3013/2002. 

10. Έγγραφα προς τις προξενικές αρχές με τα οποία 
τους ανακοινώνεται η δημοσίευση αποφάσεων του Γ ενι¬ 
κού Γραμματέα με την οποία γίνεται αποδεκτή η αίτηση 
για κτήση της ελληνικής ιθαγένειας. 

11. Απαντήσεις σε αιτήσεις για επανεξέταση αιτημά¬ 
των, αναφορών, παραπόνων ή καταγγελιών πολιτών 
που έχουν σχέση με τη λειτουργία και τις αρμοδιότητες 
της Δ/νσης. 

12. Απαντήσεις σε διευκρινιστικά αιτήματα πολιτών. 

13. Αποστολή σχετικών εγκυκλίων Υπουργείων, καθώς και 
διευκρινιστικών εγγράφων και εκθέσεων της Δ/νσης. 

Γ. Εξουσιοδοτούμε τους Προϊσταμένους των Τμημά¬ 
των της Δ/νσης Αστικής Κατάστασης της Περιφέρειας 
Αττικής να υπογράφουν με «ΕΝΤΟΛΗ ΓΕΝΙΚΟΥ ΓΡΑΜ¬ 
ΜΑΤΕΑ»: 

1. Έγγραφα με τα οποία ζητούνται στοιχεία ή πλη¬ 
ροφορίες από τις εμπλεκόμενες υπηρεσίες και τους 
ενδιαφερομένους και κρίνονται απαραίτητα για τη δια¬ 
πίστωση ή μη της ελληνικής ιθαγένειας και τη συμπλή¬ 
ρωση των φακέλων πολιτογράφησης. 

2. Θέση στο ΑΡΧΕΙΟ εγγράφων που δεν χρήζουν πε¬ 
ραιτέρω ενεργειών. 

Οι εξουσιοδοτούμενοι με την παρούσα να υπογράφουν 
«ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ ΑΤΤΙ¬ 
ΚΗΣ» υποχρεούνται να τηρούν ενήμερα τα προϊστάμενα 
αυτών κλιμάκια για κάθε σοβαρό κατά την κρίση τους 
θέμα της αρμοδιότητάς τους ή να προσκομίζουν σε 
αυτά τις σχετικές αποφάσεις, πράξεις ή έγγραφα για 
υπογραφή. 

Κάθε προηγούμενη απόφαση παύει να ισχύει από δη- 
μοσιεύσεως της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


] ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΑΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΙΥΙΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-ΐΌΐη από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίΒΓΠθΙ : Ιι«ρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήοιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβΓΠβΙ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τπλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν.6ΐ·ρτ - 6-τπ3ίΙ: νν?ί)ίΤ)35ίθΐ , @θί.!Π 














